Ugašen internet u Kartumu uoči planiranih protesta\nTanjug 30. decembra 2021. 12:13\nKARTUM – Usluge interneta ugašene su u sudanskoj prestonici Kartum uoči planiranih protesta za danas, a izvor iz telekomunikacione kompanije je rekao za Rojters da je naredba o gašenju došla od Nacionalne telekomunikacione korporacije te zemlje.\nKako se navodi, demonstracije u zemlji ulaze u 11. dan, a usmerene su protiv vojnog puča od 25. oktobra, kada je premijer Abdala Hamdok smenjen, a nedugo potom u dogovoru sa vojskom vraćen na funkciju, prenosi agencija Rojters.\nDemonstranti zahtevaju od vojske da ne igra nikakvu ulogu u vladi tokom prelaska na slobodne izbore.\nKako navode svedoci za Rojters, većina mostova ka Kartumu je zatvorena, a najmanje dva su blokirana kontejnerima.\nNa jednom od mostova koji je ostao otvoren, viđen je vojni punkt sa oklopnim vozilom.\nRanije ove nedelje, sudanski suvereni savet vratio je obaveštajnoj službi ovlašćenja za hapšenja, pritvaranja i zaplene.\nProšle subote, demonstranti koji se protive vojnoj vlasti bili su u blizini predsedničke palate, uprkos jakom suzavcu sa kojim su se suočili i isključenju telekomunikacija, podseća britanska agencija.


Insekti uskoro na trpezi\nAktuelno / Štampa / Insekti uskoro na trpezi\nAutor: Nemanja Trnavac, http://poljoprivreda.info/\nPrema jednoj od studija na koje se poziva Brisel, mali skakavci imaju 20% proteina i samo 6% masti, što je skoro jednako energetskoj vrednosti govedine, koja ima 24% proteina i 18% masti. Cvrčci su poznati po tome da imaju visok sadržaj kalcijuma, termiti obiluju gvožđem, dok ishrana larvama velike svilene bube obezbeđuje dnevne ljudske potrebe za bakrom i riboflavinskom kiselinom.\nEvropska unija dala je tri miliona evra za projekat promovisanja nutritivne vrednosti insekata u ljudskoj ishrani. Britanski list Dejli telegraf piše da eksperti u Briselu smatraju da bi insekti uskoro trebalo da postanu sastavni deo trpeze, a time ne bi bili rešeni samo problemi nestašica hrane već bi to pomoglo i očuvanju ljudske okoline.\n“Do 2020. godine, insekte ćete kupovati u supermarketima“, tvrdi profesor Marsel Dike sa holandskog univerziteta Vaheninhen, koji je konkurisao za sredstva iz EU. On kaže da su insekti biološki slični morskim zglavkarima i školjkama, kao i da bi leteći insekti trebalo da budu proglašeni račićima s neba.


Ostale vesti, 14.02.2012, 09:05 AM\nKako izveštava BBC, uslovi rada u fabrikama koje proizvode Apple-ove uređaje biće predmet nezavisne inspekcije koju će na zahtev Apple-a obaviti Udruženje za poštene uslove rada (Fair Labor Association, FLA).\nUslovi rada u fabrikama koje su dobavljači Apple-a postali su predmet interesovanja javnosti nakon serije nesrećnih slučajeva i samoubistava tokom poslednjih nekoliko godina.\nDirektor Apple-a Tim Kuk je obrazlažući potez kompanije da angažuje nezavistan nadzor u fabrikama koje su najveći dobavljači Apple-a rekao da radnici imaju pravo na bezbedno i pošteno okruženje.\nInspekcijom FLA će biti obuhvaćene i najveće fabrike tajvanske kompanije Foxconn koje se nalaze u Kini. Prvi rezultati nadzora FLA biće poznati početkom marta, a kasnije tokom ove godine FLA će obaviti nadzor i u fabrikama Quanta i Pegatron, pa će tako njihovim angžovanjem biti obuhvaćeni dobavljači Apple-a koji proizvode 90% proizvoda ove kompanije.\nUslovi u uglavnom kineskim fabrikama koje su dobavljači Apple-a i drugih velikih IT kompanija predmet su interesovanja medija i šire javnosti već nekoliko godina unazad. Posebno se na udaru kritika nalazi Apple zbog ogromnog profita koji ostvaruje ova kompanija.\nPored Foxconn-a ozloglašenog zbog serije samoubistava zaposlenih u fabrici, još jedan dobavljač Apple-a privukao je pažnju javnosti kada je 137 radnika u istočnoj Kini povređeno zbog korišćenja otrovnog n-heksana kojim su čistili ekrane iPhone uređaja. Foxconn koji zapošljava 1,2 miliona radnika poznat je ne samo kao jedan od najvećih proizvođača elektronike u svetu već i po tome da je najmanje 18 radnika ove kompanije pokušalo samoubistvo tokom poslednje dve godine.\nPeticijom na sajtu Change.org koju je do sada potpisalo preko 200000 ljudi od Apple-a je zatraženo da zaštiti radnike u fabrikama svojih dobavljača, a 60000 potpisnika jedne druge peticije koja se potpisuje na sajtu SumOfUs.org zatražili su od Apple-a etičku proizvodnju iPhone 5.


Pućdemon: Španska vlada da prihvati predlog o posredovanju\nŠpanska vlada odbila predlog Pućdemona o posredovanju\nSvet Autor:Beta04. okt. 201721:47 > 23:07\nIzvor: Tanjug / Jordi Bedmar/Presidency Press Service via AP\nKatalonski lider Karles Pućdemon nazvao je špansku vladu "neodgovornom" zbog odbijanja posredovanja u političkoj krizi u kojoj se Španija nalazi i pozvao vladu da prihvati predlog o posredovanju. Španska vlada odbila poziv.\n„Ako gospodin Pućdemon želi da razgovara ili pregovara, ili pošalje posrednike, on dobro zna šta treba da uradi – da se vrati na stazu zakona koju nikada nije trebalo da napušta“, saopštila je vlada u Madridu.\nPućdemon je prethodno u govoru na televiziji optužio i španskog kralja Felipea VI da sledi „katastrofalnu“ politiku vlade u Madridu prema Kataloniji i da svesno ignoriše milione Katalonaca, preneo je AP.\nPućdemon: Ako Španija interveniše, to bi bila greška\n„Kralj je usvojio govor i politiku Rahojeve (španski premijer Marijano) vlade koja je katastrofalna za Kataloniju i svesno ignoriše milione Katalonaca koji ne misle kao oni“, izjavio je Pućdemon.\nOn je rekao da je kralj da je „razočarao Katalonce“.\nKatalonski lider je osudio policijsko nasilje tokom referenduma o nezavisnosti Katalonije kom su se centralne vlasti protivile i pokušale da ga spreče.\n„Održali smo referendum usred do sad neviđene represije i narednih dana ćemo učiniti sve da postupimo po rezultatima referenduma“, naveo je on.\nŠpanija se nalazi u najvećoj političkoj krizi u više decenija posle referenduma o nezavisnosti Katalonije na kom je za nezavisnost, prema katalonskim vlastima, glasalo više od 90 odsto izašlih birača.


Kanavaro: Zbogom mumijama iz Saveza, vreme je za reforme - SPORTSKI ŽURNAL\nBivši italijanski reprezentativac Paolo Kanavaro kritikovao je Fudbalski savez Italije i selektora Đanpjera Venturu, označivši kao krivce i strane igrače za šokantnu eliminaciju od Švedske u baražu za Svetsko prvenstvo u Rusiji\nItalija je posle 60 godina ostala bez Mundijala jer je u Milanu odigrala bez golova u baražu sa Švedskom, u prvom meču bilo je 1:0 za selekciju Tri krune.\n- Svetsko prvenstvo nije izgubljeno juče, već pre 15 godina kada su oni koji vode naš fudbal počeli da ulažu u strane promašaje i tako ukrali mesta našim igračima. Dali smo im slavu zahvaljujući italijanskim trenerima, koji su i dalje najbolji na svetu. Sada se nadam da ćemo dotaći dno i krenuti u reforme našeg fudbala. Zbogom mumijama koje kontrolišu italijanski fudbal, stigao je prostor za mlade - objavio je Kanavaro na svom Instagram profilu.\n- Čast za velikog Bufona koji je izgubio veliku priliku. Uprkos tome što nije uspeo izašao je pred kamere, nadam se da su mu to poslednje suze zbog fudbala. Podržimo mladu Italiju koja dolazi, ovo je moralo da se dogodi kako bismo se probudili.\nMančini: Prvo poluvreme je bilo savršeno\nKin napustio reprezentaciju Italije zbog povrede\nDe Rosi počinje trenersku karijeru u reprezentaciji Italije


Željko Veselinović više nije član predsedništva SzS! – Gerila\nGerila > Politika > Željko Veselinović više nije član predsedništva SzS!\nobjavljeno na Jan. 14, 2019 u 7:29 pm\nŽeljko Veselinović, predsednik Udruženih sindikata Srbije Sloga od večeras više nije član predsedništva opozicionog Saveza za Srbiju.\nPROČITAJTE JOŠ: (VIDEO) ĐUKA PRETI NARODU KOJI PROTESTUJE: UZVRATIĆEMO VAM…\nVeselinović je ovu odluku objavio na svom nalogu na Tviteru i objasnio da to čini zbog toga što smatra da pojedini njegovi, kako je naveo, impulsivni istupi – štete tom, trenutno u Srbiji najjačem opozicionom savezu.\nŠto se tiče njegovih izjava, najviše pažnju je privukla ona letošnja o Ani Brnabić i ona od ovog vikenda, kada je na svom Tviter nalogu pisao o Mileni Popović, nekadašnjoj supruzi Olivera Ivanovića.\n— Veselinovic Zeljko (@slogasindikat) January 14, 2019\nZbog obe izjave (koje su, u najblaže rečeno, bile veoma oštre i izlazile iz okvira političkog bontona) državni mediji i funkcioneri naprednjačke vlasti su blatili predsendika Sindikata Sloga.\nVeselinović je ovim potezom definitvno olakšao situaciju oko Saveza za Srbiju, pošto će vlast imati jednu metu manje u redovima opozicionog saveza, a ostali lideri neće morati da brinu da li će Veselinović ponovo reagovati, kako on sam kaže impulsivno i dati materijala naprednjacima da blate čitavu opoziciju zbog njegovih neopreznih izjava.\nTagoviborko stefanovićdragan đilasdslevica srbijenarodna strankaostavkapredsedništvo szssavez za srbijusindikat slogaslogaveselinović dao ostavkuvuk jeremićželjko veselinovićzoran lutovac


Petnica Upisuje Novu Generaciju Elitnih Učenika | Svet Nauke\nHome » Vesti » Petnica upisuje novu generaciju elitnih učenika\nSvet nauke 04.11.2012.2012-11-04T00:30:07+01:002012-11-04T00:30:07+01:00 Vesti No Comments\nIstraživačka stanica Petnica je raspisala konkurs za prijavljivanje učenika srednjih škola za programe u 2013. godini. Do kraja novembra svi zainteresovani srednjoškolci iz Srbije, ali i Hrvatske, Crne Gore, Bosne i Hercegovine, i Makedonije mogu da pošalju svoje autobiografije, sa popunjenim formularima na adresu ove prestižne obrazovne institucije i da se prijave za jedan od 15 programa.\nIstraživačka stanica Petnica je samostalna i nezavisna institucija koja se bavi razvojem naučne kulture, naučne pismenosti, obrazovanja i kulture. Aktivnosti ISP su najvećim delom usmerene na mlade – na učenike i studente, kao i na obuku nastavnika u novim tehnikama, metodama i sadržajima u oblasti nauke i tehnologije. Programi ISP obuhvataju širok spektar oblasti i disciplina u okviru prirodnih, društvenih i tehničkih nauka.\n„Ove godine IS Petnica obeležava 30 godina uspešnog rada, tokom kojih je realizovano skoro 3000 različitih programa kroz koje je prošlo oko 45.000 učesnika. U ovoj jubilarnoj godini UNESCO je prepoznao značaj Petnice i odlučio da bude pokrovitelj svih programskih sadržaja, država je dodelila visoko odlikovanje za do sada postignute rezultate – Sretenjski orden II reda, a Evropska investiciona banka je finansirala rekonstrukciju i izgradnju novih kapaciteta i nove opreme.“ kaže Nikola Božić, direktor Fonda Petnica za razvoj naučnog obrazovanja.\nZbog toga Petnica nastavlja da radi još bolje i u još kvalitetnijim uslovima, a nova generacija polaznika programa će imati priliku da uči i istražuje u najmodernijim uslovima i sa najkvalitetnijom opremom u ovom delu Evrope.\n„Svi zainteresovani rodtelji, škole i sami učenici na sajtu www.petnica.rs mogu da skinu uputstvo i formulare za prijavljivanje, i da se do 30. novembra 2012. godine prijave z jednu od 15 disciplina: astronomija, fizika, elektronika sa robotikom, matematika, programiranje, biologija, hemija, geologija, biomedicina, istorija, psihologija, lingvistika, arheologija, antropologija i dizajn.“ – dodaje na kraju gospodin Božić.\nSvi oni koji su zainteresovani da rade u elitnom okruženju, i da budu deo nove generacije petničara su dobrodošli.


Drugi trening u Abu Dabiju pripao Botasu\nDrugi trening je sa najboljim vremenom završio Botas, a slede ga vozači Red Bula\nDrugi slobodni trening u Abu Dabiju je sa najboljim vremenom postavljenim na ultra mekim gumama završio Valteri Botas.\nMkaks Ferstapen, koji je bio najbrži na prvom treningu, bio je na istoj komponenti nešto sporiji od Botasa. Vozač Red Bula se žalio na bateriju pri kraju brzog kruga ali je ipak bio brži od Hamiltona koji je izgubio vreme u poslednjem sektoru.\nFerstapen je tokom treninga imao problem i kada je otišao preširoko u krivini 20 i pri tome zakačio ivičnjak podom bolida, ali nakon provera u garaži je ustanovljeno da može da se neometano vrati treningu.\nDanijel Rikardo je, odvozivši dva brza kruga na hiper mekim gumama postavio treće vreme, što je Hamiltona pomerilo na četvrto mesto, ispred Kimija Raikonena i Sebastijana Fetela.\nRoman Grožan je postavio sedmo vreme, dok je njegovom timskom kolegi Kevinu Magnusenusenu pripalo deveto vreme; između vozača Hasa se, sa osmim vremenom, našao Niko Hilkenberg.\nMeđu prvih deset se našao i drugi vozač Renoa, Karlos Sajnc. On je, odvozivši krug na hiper mekim gumama, pomerio Pjera Gaslija, koji je pokazivao dobar tempo sve vreme, sa desetog na jedanasto mesto na tabeli.\nPored Ferstapena, problem sa mogućim oštećenjem poda bolida ima i Šarl Lekler koji je išao preširoko u krivini 5.


Lobiranje za nepoznatog naručioca - Nemanja Nenadić - Peščanik\nSrbija nema uređeno lobiranje, iako je jedna davna Vlada stavila sebi u zadatak da to pitanje uredi do kraja 2008, a druga Vlada koja još uvek traje, da će uputiti predlog zakona u Skupštinu do decembra 2014. To znači da nije u potpunosti uređeno ko, na koji način i kojim sredstvima može da pokuša da utiče na donošenje odluka u izvršnoj i zakonodavnoj vlasti naše zemlje, bilo da to čini za sebe ili za klijenta i koje informacije o tom pokušaju uticaja moraju biti dostupne javnosti. Za razliku od lobiranja, mnogi drugi antikorupcijski zakoni u Srbiji postoje. Tako, Srbija ima stroga pravila o javnim nabavkama, pravila o raspolaganju budžetom, o kontroli imovine državnih funkcionera, o finansiranju političkih stranaka i pristupu informacijama. Pravila iz tih zakona mogu biti relevantna kada je reč o obrnutom slučaju lobiranja – pokušaju naših vlasti, partija ili političara da utiču na donosioce odluka u drugim zemljama.\nPriča o tome da britanska lobistička agencija Bel Potindžer (Bell Pottinger) radi za Vladu Srbije pojavila se u medijima septembra 2014. Jedna opoziciona straka je od Vlade zatražila podatke o ugovoru i plaćenoj ceni za lobiranje, a Vlada je odgovorila da tu firmu nikad nije angažovala niti joj je „uplatila ijedan dinar“, te da je jedini ugovor Vlade Srbije i lobista zaključen u doba „prethodne vlasti“. Stvar je, međutim, u tome što su i u doba ovog saopštenja Vlade, pre tri godine, postojali čvrsti dokazi da je ova firma radila za potrebe Vlade Srbije – njihova sopstvena prijava britanskom i evropskom registru lobista, prema kojoj je vrednost angažmana za potrebe Vlade Srbije bila preko 200.000 evra godišnje, kao i pozivi za javne događaje u kojima su potpisnici Vlada i BP. Ovi podaci nisu demantovani, a pitanje je naprasno skinuto sa dnevnog reda, ne samo Vlade, već i opozicije i novinara istraživača.\nVlada Srbije ima pravnu mogućnost, a možda ima i potrebu da u nekim slučajevima angažuje lobiste, na primer radi popravljanja položaja Srbije u međunarodnim krugovima, privlačenja investitora ili turista. Taj se trošak mora planirati u skladu sa budžetskim pravilima. Odabir firme se, kao i za svaku drugu uslugu, mora obaviti u skladu sa pravilima o javnim nabavkama (definisanje uslova i kriterijuma za izbor lobista, prethodno utvrđivanje ciljeva koji se žele postići itd) i uz sprovođenje nekog od postupaka iz tog zakona. Ukoliko bi iz nekog razloga trebalo izbeći odavanje tajnih podataka ili ako određenu uslugu može da pruži samo jedna firma – i za to se može naći zakoniti odgovor: primena pregovaračkog postupka, zaštita podataka iz dokumentacije ili potpuno isključenje primene Zakona o javnim nabavkama (na osnovu nekog od postojećih izuzetaka iz člana 7. ili propisivanje novog izuzetka, u skladu sa dobrom uporednom praksom). Korišćenje takvih usluga, i kada se sve uradi po pravilima, objavi i podvrgne kontroli, veoma je osetljivo pitanje. Naime, kada Vlada ili neka druga državna institucija povećava vidljivost i poboljšava sliku o sebi u zemlji ili inostranstvu, nije uvek lako izbeći da se ujedno o trošku države promovišu i politički lideri. Da ne govorimo o brojnim situacijama kada je cilj upravo da se obezbedi politička promocija o državnom trošku, poput onih na koje je ukazao Savet za borbu protiv korupcije u svojim izveštajima o kontroli medija, ili na obrazac „funkcionerske kampanje“ koji Transparentnost Srbija dokumentuje monitoringom tokom svake izborne kampanje.\nAko je verovati da Vlada Srbije nije ništa platila (ne samo „ni dinar“ kako je saopšteno, nego „ni evro, dolar, funtu, jen itd“) lobistima, onda to može da znači da je firma radila besplatno ili da je uslugu platio neko drugi. Ni jedno ni drugo nije zabranjeno, a ne mora da bude ni loše, ali mora postojati ugovor o donaciji ili nekom drugom pravnom poslu o kojem je reč. U vezi s tim, postoji i snažan javni interes da se zna ko je darodavac. Ako iz nekog razloga (čiju je opravdanost teško zamisliti) treba čuvati kao tajnu podatke o darodavcu, onda informaciju o tom poslu moraju imati makar državni kontrolni organi (na primer Državna revizorska institucija i skupštinski odbor za finansije). Naime, davanje poklona se u nekim situacijama koristi kao zamaskirano plaćanje neke usluge i stoga bi trebalo otkloniti sumnju da je Srbija za taj poklon na drugom mestu platila neku skuplju cenu. Iz istog razloga je propisana obaveza javnih funkcionera da prijavljuju poklone koje su dobili u vezi sa vršenjem funkcije, kao i obaveza objavljivanja podataka o prilozima koje primi politička stranka. Takođe, postoje i pravila o donacijama koje primaju državni organi i njihovom prikazivanju u godišnjem budžetu i u evidencijama javne svojine.\nNa ovaj gotovo zaboravljeni i nerasvetljeni slučaj lobiranja, podseća nedavno objavljeni tekst sa sajta „Open source investigations“.Već u naslovu se tvrdi da je predsednik Vlade Vučić „nezakonito koristio javna sredstva za sopstvenu kampanju“. O nezakonitom korišćenju u samom tekstu nema dokaza, ali se iznose dva moguća razloga za sumnju. Naime, navodi se da su i Vlada Srbije i vladajuća SNS bili klijenti ove kompanije u isto doba, negde tokom 2014. Takođe se citiraju navodi jednog zaposlenog koji je radio na izmeni informacija o aktuelnom predsedniku Vlade Srbije na engleskoj stranici Vikipedije, uglavnom u pravcu jačanja njegovog pro-evropskog imidža.\nNi u ovom tekstu se ne mogu pronaći podaci o tome kakve je usluge, osim „umivanja“ biografije na Vikipediji (u tekstu OSI se koristi jedan grublji izraz) pružala lobistička kampanja bilo Vladi, bilo partiji, niti na koji način su javna sredstva, kako se tvrdi, zloupotrebljena. Naime, da bi bilo zloupotrebe javnih sredstava, za početak treba utvrditi da su neka javna sredstva uopšte plaćena, a to, za sada, nije slučaj. Da je bilo šta direktno plaćeno iz budžeta, dokaz o tome bi se valjda već pojavio. Ostaje mogućnost da je nešto plaćano iz budžeta ali posredno, kao što se bezbroj puta događalo da „Vlada pomogne“ (sportu, kulturi, zdravstvu, privredi…), a da u stvari nije reč o budžetskoj uplati, već o odricanju od profita ili pravljenju nepotrebnog troška preduzeću u državnom vlasništvu.\nU kontekstu poštovanja domaćih propisa, nakon objavljivanja teksta OSI, bilo bi takođe potrebno proveriti da li je SNS kao politička stranka išta sama platila ovim lobistima. Političke stranke imaju zakonsko pravo da plaćaju za sopstvenu promociju u zemlji i inostranstvu, ali su u obavezi da te troškove navedu u finansijskim izveštajima. Neki od tih troškova (na primer plaćeni oglasi, troškovi promotivnih skupova) moraju se upisati u unapred predviđene rubrike, a drugi u širim kategorijama (na primer „ostali troškovi marketinških agencija“). Bez obzira na to što je kontrola izveštaja iz 2014 okončana na osnovu do tada poznatih podataka, objavljivanje informacije o tome da je Bel Potindžer pružao usluge SNS-u u 2014. jeste razlog da Agencija za borbu protiv korupciju proveri da li je ovaj trošak bio prijavljen u izveštajima o finansiranju ove političke stranke ili neke od izbornih kampanja iz te godine. Kakav god da je ishod te provere, tu informaciju bi trebalo objaviti.\nDakle, ni nakon objavljivanja teksta o angažovanju lobista početkom 2017. još uvek nema odgovora na glavno pitanje, koje figurira još od 2014 – ko je i zašto uopšte platio angažman firme BP i da li su građani Srbije zbog toga oštećeni. U međuvremenu, ovaj slučaj može da posluži kao dobar podsetnik sadašnjoj ili nekoj budućoj Vladi Srbije da treba da usvoji pravila o lobiranju (što je već ušlo u planove, pa će možda jednom doći na dnevni red), ali da ima i dosta drugih stvari koje moraju da se urade, a nisu našle svoje mesto ni na antikorupcijskoj ni na evropskoj agendi. To su, između ostalog, nepotpuna i nedosledna pravila o državnom oglašavanju, nedovoljno jasna pravila o kampanjama državnih organa i promotivnim aktivnostima javnih funkcionera, ali i stvar koja se sve češće pominje u problematičnom kontekstu – pokloni državi ili državnim organima koji sa sobom nose manje ili više skrivene rizike ili značajne troškove.


Rok za izbor upravnika ističe 12. decembra - PKS-RPK Novi Sad\nU Srbiji je do sada registrovano oko 3600 stambenih jedinica, a rok za registrovanje i izbor upravnika zgrada ističe 12. decembra, podsetili su 14. novembra 2017. godine učesnici konferencije pod nazivom “Primena zakona o stanovanju i održavanju zgrada u praksi“ u Privrednoj komori Srbije.\n„Od uvođenja registra upisano je 3600 novih zgrada, a u bazi je i oko 14.000 zgrada registrovanih prema propisu koji je važio poslednjih 21 godinu. Statistika pokazuje da je poslednja dva meseca registrovano više od 1000 stambenih jedinica mesečno što pokazuje da registracija funkcioniše i da je jednostavnija“, rekla je Atanacković na skupu koji je organizovalo udruženje “Inicijativa za kvalitetnije stanovanje“ u saradnji sa PKS.\n“Ne možete tek tako uvesti prinudnu upravu u zgradu. Prvo će inspekcija izaći na teren po prijavi vlasnika stanova, utvrditi da li je zgrada registrovana i odrediti rok za to, a mislim da će to onda motivisati građane da sami to urade“, objasnila je pomoćnica ministra.\nPrema njenim rečima gradovi i opštine će na svojoj teritoriji po azbučnom redosledu dodeljivati prinudnog upravnika, a ako ga nema, obratiće se najbližoj lokalnoj samoupravi.\n“Treba da prihvatimo da se zakonom unapređuje kvalitet stanovanja i bezbednost zgrada i da se na taj način poveća sopstvena imovina. Pre samo 10 meseci građani su nas pitali zašto profesionalni upravnici, a sad pitaju zašto ih nema više i kad će početi sa radom“, navela je Atanacković.\n“Nismo završili obuke za profesionalne upravnike, ovog meseca će biti organizovano polaganje ispita.\nMinistarstvo intenzivno radi sa Nacionalnom službom za zapošljavanje o prekvalifikaciji i obukama nezaposlenih za profesionalne upravnike“, rekla je pomoćnica ministra.\nPredsednik Upravnog odbora udruženja “Inicijativa za kvalitetnije stanovanje“ Miloš Arsenijević rekao je da je jedan od ciljeva konferencije upoznavanje građana sa zakonom čija je puna primena, kako je naveo, tek počela.\n“Reakcije su različite, od nepoznanica i skepsa, ali ima i onih koji to prihvataju kao neminovnost i shvataju da je stambeni fond u Srbiji urušen i da profesionalni upravnici postoje u drugim zemljama i se to mora uvesti i kod nas“, rekao je Arsenijević.\n„Građane treba edukovati kroz medije, prezentacije, radionice, skupove po mesnim zajednicama gde se održavaju predavanja bivšim predsednicima skupštine stanara i ostalim zainteresovanim kako bi im se pojasnile odredbe novog zakona“, ukazao je Oreščanin.\nIskustva iz regiona na današnoj konferenciji preneo je generalni sekretar “Udruge upravitelj“ iz Hrvatske gde je slična zakonska regulativa ušla u primenu pre skoro 20 godina.\n“Primena zakona u Hrvatskoj donela je velika ulaganja bespovratnih sredstava EU, a čak 60 odsto tih sredstava ostaje zgradama da urede fasadu, promene prozore, srede krov. Tako se postiže energetska efikasnost u smanjenju režijskih troškova, a dižu se cene nekretnina“, objasnio je Ignjatović.


Štampanje bez detalja privatnih stavki kalendara - Outlook\nŠtampanje bez detalja privatnih stavki kalendara\nMožete sprečiti detalje privatnih zakazanih obaveza pojavljivalo na otiske Microsoft Office Outlook 2007 kalendare.\nDa biste izbegli štampanje privatne informacije, morate se uveriti da privatne kalendarskih stavki su označene kao privatne. Da biste označili zakazanih obaveza i sastanaka kao privatno, pogledajte članak Omogućavanje zakazane obaveze ili sastanka privatne.\nPrivatne stavke će se pojaviti sa opisom "Privatna zakazana obaveza", ali neće se prikazati temu, lokaciju, organizator sastanka ili druge detalje osim za vreme početka i završetka. Ne postoji opcija da biste odštampali kalendar bez zakazane obaveze ili sastanka koja se pojavljuje.\nTasterska prečica da biste odštampali, pritisnite kombinaciju tastera CTRL + P.\nU okviru Opseg štampanja, potvrdite izbor u polju za potvrdu Sakrij detalje privatnih zakazanih obaveza .\nU dijalogu Štampanje , izaberite željene opcije štampanja.


Ne davimo Beograd poziva građane i građanke da potpisom podrže “Inicijativu za odbranu Košutnjaka” i pomognu da se spreče namere investitora i gradskih vlasti da se čak 30 hektara gradske šume poseče, a umesto nje u ovom području izgradi stambeno-komercijalni kompleks.\nPodršku “Inicijativi za odbranu Košutnjaka” možete dati potpisom, a u planu su javni događaji i akcije o kojima ćemo vas obaveštavati preko kontakta koji ostavite u formularu.\nPotpišite i podržite “Inicijativu za odbranu Košutnjaka” na linku:\nNamere gradskih vlasti da planom detaljne regulacije izvrše prenamenu i urbanizaciju Košutnjaka smatramo nedopustivim aktom protiv ovog prirodnog resursa koji ima opšti javni interes za sve naše građane. Ovaj plan je na ranom javnom uvidu do 13. jula, a prvi korak koji ćemo napraviti je podnošenje serije primedbi na njega, u saradnji sa stručnim organizacijama i pojedincima. Ukoliko želite da podnesete primedbe, na ovom linku je precizno uputstvo.\nNe davimo Beograd poziva građane da se uključe u borbu da naš grad bude mesto u kome je moguće živeti dostojanstveno od svog rada, u zdravom okruženju, poštujući druge i vodeći računa o ugroženim kategorijama stanovništva.\nTekst “Inicijative za odbranu Košutnjaka” koji možete potpisati na linku:\nMi dole potpisane građanke i građani protivimo se namerama gradskih vlasti, da investitoru dopusti da na području Košutnjaka, poseče skoro 30 hektara šume i izgradi stambeno-poslovni kompleks. Zahtevamo da se naši parkovi, šume, obale i druga prirodna i javna dobra čuvaju, održavaju i uvećavaju kako bismo mogli da živimo u zdravom i bezbednom okruženju.


Komesari za takmičenje u JOL i MOL zaključili: Delegati zatajili - JUGPRESS\nKomesari za takmičenje u JOL i MOL zaključili: Delegati zatajili\nSvođenje računa i analiza prethodnih dešavanja u sportu je način rada i u fudbalskim organizacijama.\nTako su komesari za takmičenje u Jablaničkoj okružnoj i Međuopštinskoj ligi, Fudbalskog\nsaveza Jablaničkog okruga sačinili svoje izveštaje za prolećni deo\nprvenstvene sezone, koji će se uskoro naći i pred Izvršnim odborom na\nrazmatranje. Dobar deo sportske javnosti, a i mnogobrojni ljubitelji\nfudbala i stalni posetioci fudbalskih zbivanja na fudbalskim terenima\nJablaničkog okruga, već su izrekli svoj sud o (ne)regularnosti mnogih\nutakmica u prolećnoj sezoni, a naročito, u samom finišu prvenstvene\nsezone. Naravno da su takve pretpostavke u domenu sumnji, ali…\nZahvaljujući ljubaznosti, uvek spremnog na saradnju, generalnog\nsekretara FSJO, Dušana Petkovića imali smo uvid u navedene predmetne\nizveštaje komesara, u kojima je na analitičan način prikazan prolećni\ndeo prvenstvene sezone.\nKomesar za takmičenje u Jablaničkoj okružnoj ligi bio je Goran\nNedeljković, nekadašnji fudbalski sudija, u svom izveštaju je zaključio\n,,Utisak je da je prolećni deo prvenstva uspešno završen”. Šampionsku\ntitulu osvojila je ekipa Čekmina, dok su fudbaleri Bobišta bili drugi,\ni ove obe ekipe od jeseni igraće u višem rangu, u zonskom stepenu\ntakmičenja. Iz lige je ispala ekipa OFK Brze.\nOd 120 utakmica predviđenih rasporedom takmičenja nisu\nodigrana tri meča koja su prekinuta zbog nedovoljnog broja igrača jedne\nekipe. Zbog nepoštovanja određenih propisa važećim Disciplinskim\npravilnikom, oduzimanjem 1 boda, kažnjene su ekipe Jedinstva (Grdelica)\ni OFK Brza iz istoimenog mesta. Prve strelac lige je Stefan Stanković\niz Čekmina sa 27 postignutih pogodaka, a ekipa leskovačke OFK Morave\nna najvišem nivou poštovala je fer plej.\nU zaljučku svog izveštaja, komesar Goran Nedeljković izosi svoj stav o\nMišljenja sam da delegati, nisu bili na nekom zavidnom nivou i nisu u\nsvojim izveštajima o kontroli suđenja opisivali, stvarno stanje i\ndogađaje sa utakmica, kao i da su imali dosta propusta u svom radu i\nprimedbe na samim konferencijama klubova -. Posao komesara u Međuopštinskoj ligi obavljao je Miroslav\nMarjanović, u svom izveštaju o radu službenih lica naveo je ,, da je u\nradu službenih lica (delegata) bilo grešaka (neblagovremena\ninformisanost o rezultatu, neblagovremeno dostavljanje izveštaja o\nkontroli suđenja, greške prilikom unošenja podataka u zapisnike i\nizveštaje o kontroli suđenja).\nPrvak Međuopštinske lige je ekipa Reala, koja će od jeseni\nigrati u Jablaničkoj okružnoj ligi, a društvo će joj praviti i ekipe\nMoravca iz Pečenjevca i BSK iz Belanovca. Kao poslednjeplasirana iz lige\nje ispala ekipa Velikog Trnjana, a novi članovi MOL su ekipe Navalina,\nBadinca i Donje Lomnice iz vlasotinačke opštine.\nOd 120 predviđenih utakmica odigrano je 117, dok je 1 meč\nprekinut, a nisu odigrana 2 susreta. Sa po 1 negativnim bodom kažnjene\nsu ekipe Jedinstvo (Šišava), Veliko Trnjane i Marjan MB (Velika\nBiljanica), dok je sa minus 2 boda kažena ekipa Todorovca. Strelci su\nposebno bili raspoloženi, tako da su gledaoci po jednoj utakmici u\nproseku videli 4,16 pogostignutih pogodaka. Prvi strelac lige je Žarko\nAnđelković igrač Moravca iz Pečenjevca, a fer plej pripao je ekipi\nTodorovca iz istoimenog mesta.\nAko se pogledaju izveštaji komesara za takmičenje u Jablaničkoj i\nMeđuopštinskoj ligi jasno se vidi da je prolećni deo sezone protekao u\nobe lige, uglavnom, na zadovoljavajućem nivou, mada je bilo nekih\npropusta što je i navedeno i u izveštajima komesara. Nisu to bili\nproblemi koji bi urušili regularnost takmičenja. Svoje obaveze plaćanja\nslužbenih lica klubovi su, najvećim delom, izmirivali u predviđenom\nroku, a one ekipe koje to nisu učinile, podsećam, moraju da to učine, jer će\ndoći pod udarom Disciplinskog pravilnika – upozorava Dušan Petković,\ngeneralni sekretar FSJO.


Druga Evropa u Novom Sadu – Explore Novi Sad\nHomeTop newsDruga Evropa u Novom Sadu\nDruga Evropa u Novom Sadu\nKontrakulturna, alternativna, skrivena, marginalizovana, manjinska – tom scenom bavi se novi programski luk „Druga Evropa“ u naredna dva meseca, a sve to u sklopu pripreme Novog Sada za 2021. godinu.\n„Druga Evropa“ započinje sa petim po redu Festivalom romske kulture i aktivizma (F.R.K.A.), u okviru kog će 19. oktobra biti otvorena i kancelarija koja najavljuje buduću kulturnu stanicu na Slanoj bari. Kancelarija će biti novo mesto za brojne aktivnosti iz oblasti kulture, umetnosti i edukacije u tom delu grada.\nKroz izložbe, performanse, projekcije filmova, radionice, obuke, koncerte i diskusije program „Supermoćni“, od 24. novembra do 3. decembra, u kulturnim stanicama Svilara i Eđšeg, predstaviće veliki stvaralački potencijal ljudi sa invaliditetom, njihovu kreativnost i mogućnosti uključivanja u kulturne programe.\nPozorišni festival jezičkih manjina sveta „Sinergija“ od 18. do 28. novembra u Novosadskom pozorištu okupiće profesionalne muzičke umetnike koji u zajednicama u kojima žive stvaraju na maternjem jeziku.\nIzložba „Isekle smo kablove“ koja će biti otvorena 22. novembra u Muzeju savremene umetnosti Vojvodine otvoriće pitanje položaja medijske umetnosti iz ženske perspektive. Događaj se realizuje u saradnji Saveza feminističkih organizacija ,,(Re)konekcija“ i „Novi Sad 2021 – Evropska prestonica kulture“.\nDžez maraton, u okviru Novosadskog džez festivala 2019, 9. novembra u kulturnoj stanici Svilara predstaviće po jedan mladi neafirmisani bend iz prethodnih i budućih Evropskih prestonica kulture, uključujući i bend iz Novog Sada. Festival realizuju Srpsko narodno pozorište, Kulturni centar Novog Sada i „Novi Sad 2021 – Evropska prestonica kulture“.\nTo su samo neki od programa koje će „Druga Evropa” obuhvatiti od sredine oktobra do sredine decembra.\n„Oslanjajući se na specifičan lokalni identitet, uvažavajući evropske vrednosti, istražujemo drugačije izraze u našoj sredini – manjinske, marginalizovane, alternativne, kontrakulturne… Zapravo, bavimo se jednom „drugačijom“ Evropom. Onom koja nije u prvom planu javnosti, koje nema dovoljno na mapama, u školskim udžbenicima, na malim ekranima, u oficijelnim turističkim vodičima. Sagledavajući kulture „Druge Evrope”, preispitujemo lokalni, nacionalni i evropski identitet. „Druga Evropa“ je, uslovno rečeno, provokacija. Nema tu ničeg „drugog“ i „drugačijeg“. Za mene je to glavni tok” rekao je umetnički rukovodilac „Novi Sad 2021 – Evropska prestonica kulture“ Lazar Jovanov.\n„Druga Evropa“ duboko je povezana s jedne strane sa činjenicom da u Novom Sadu živi više od 25 nacionalnih zajednica i u kojem se govori na četiri oficijelna jezika. S druge strane, „Druga Evropa“ polazi i od novosadske kulturne scene prošlog veka koju su obeležili bunt i kontrakultura, pank i new wave, bodiart performansi, slobodoumne ideje i građanski aktivizam.\n„Mali pijac“ u bašti „Fontana“ 12. oktobra 2019.\nJesenja cvetna pijaca na platou Spensa


Otključavanje ZTE Blade D6 u servisu mobilnih Doktor Mobil u Beogradu\nJednostavno i pouzdano rešenje za smartfon koji je zaključan na mrežu jednog operatera, pa se na njemu ne mogu koristiti brojevi neke druge mreže, jeste operacija dekodiranja ili otključavanja mobilnog telefona. U našem servisu mobilnih telefona Doktor Mobil u Beogradu uslugu dekodiranja ZTE Blade D6 pametnog telefona pružamo sigurno, bezbedno i u najkraćem mogućem roku.\nZTE Blade D6 (V6, X7) je dosta solidan mobilni telefon lepog izgleda i male težine (samo 122 grama), sa alumijumskim kućištem, koji poseduje 5.0-inčni IPS LCD ekran osetljiv na dodir HD rezolucije i podršku za 4G (LTE) brzine mreže i hibridni Dual SIM.\nInstaliran mu je operativni sistem Android verzije 5.0.2 (Lollipop), za čiji skladan rad je zadužen četvorojezgarni procesor maksimalnog takta 1.3 GHz, uz 2 GB RAM i 16 GB interne memorije (proširive microSD karticom do najviše 256 GB). Tu su i kamere sa senzorima od 13 MP (primarna, sa dvotonskim LED blicem i autofokusom) i 5 MP (frontalna), kao i integrisana baterija kapaciteta 2200 mAh.\nDekodiranje ZTE Blade D6\nKao što smo napomenuli, neki pametni telefoni su zaključani (obično je to slučaj sa uređajima nabavljenim preko ugovora sa nekim od operatera mobilne telefonije, domaćim ili inostranim, svejedno) zbog čega na njima, dok se ne dekodiraju, ne mogu da se upotrebljavaju SIM kartice mreže po sopstvenoj želji.\nOvo ograničenje posebno je velika smetnja kod modela sa podrškom za Dual SIM (upravo takav je i Blade D6), jer ne možete da iskoristite vrlo zgodnu opciju rada sa brojevima različitih mobilnih mreža.\nSrećom, tu je naš profesionalni servis mobilnih telefona Doktor Mobil u Beogradu koji u takvoj situaciji za Vas može obaviti siguran i efikasan postupak otključavanja ili dekodiranja mobilnog telefona.\nDonesite ili nam pošaljite svoj zaključani smartfon, a naši stručni i iskusni serviseri će operaciju dekodiranja ZTE Blade D6 mobilnog telefona izvršiti pouzdano, bezbedno (bez bilo kakvog rizika po uređaj) i u zaista najkraćem roku koji bude moguć.\nCena dekodiranja ZTE Blade D6\nSama cena otključavanja ZTE Blade D6 smartfona u našem servisu mobilnih telefona je pristupačna. Ako Vam bude neophodno da imate konkretnije informacije bilo o ceni ili o roku za dekodiranje telefona, najbolje je da nam pišete popunjavajući podatke u formularu ispod ovog teksta, a možete nas i pozvati na telefone Doktor Mobil servisa.\nSpecijalistički servis mobilnih telefona Doktor Mobil u Beogradu stoji Vam na raspolaganju za svaki problem koji imate sa mobilnim telefonom, a pored opisanog dekodiranja ZTE telefona, pouzdano i kvalitetno pružamo i usluge servisa ZTE mobilnih telefona (uspešne hardverske i softverske popravke na smartfonima ovog kineskog proizvođača), kao i zamene baterije na mobilnim telefonima.


Macron: Evropa mora biti manje ovisna o Kini i SAD-u – TVSA.BA\nNaslovna/Vijesti/Svijet/Macron: Evropa mora biti manje ovisna o Kini i SAD-u\nPonedjeljak, 15 Juna 2020, 7:06\nFrancuski predsjednik Emmanuel Macron rekao je u nedjelju da će raditi na izgradnji Evrope koja je manje ovisna o Kini i Sjedinjenim Državama, jer Francuska postupno izlazi iz osmosedmične izolacije uzrokovane panedmijom koronavirusa.\nKriza nastala usled pandemije koronavirusa otkrila je koliko su Francuska i Evropa ovisni od lanaca snabdijevanja s Kinom i drugim zemljama, od mobilnih telefona do automobila, rekao je franuski predjednik.\n“Ovo mučenje je otkrilo nedostatke i krhkost: naša ovisnost o drugim kontinentima da bi smo dobili neke robe. Želim da izvučemo lekcije iz onoga što smo naučili “, rekao je Macron u televizijskom obraćanju naciji, prenosi Reuters.\nPrema njegovim riječima, jedini odgovor je izgradnja novog, snažnijeg ekonomskog modela, više rada i proizvodnje da se “ne bi oslanjali na druge”.\nKS: Tri nova slučaja sa COVID-19 infekcijom\nU protekla tri mjeseca 'Merhamet' podijelio pomoć u vrijednosti 1,5 miliona KM


Srbija neće imati problema sa snabdevanjem gasom\nPotpredsednica Vlade Srbije Zorana Mihajlović izrazila je danas uverenje da Srbija neće imati problema u snabdevanju gasom nakon što je Gasprom ukinuo isporuke tog energenta Ukrajini.\nOptužnica u predmetu "Štrpci" ponovo vraćena\nKrivično vanpretresno veće Odeljenja za ratne zločine Višeg suda u Beogradu, donelo je naredbu da Tužilaštvo za ratne zločine ponovo donese naredbu o dopuni istrage u predmetu "Štrpci", radi boljeg razjašnjenja stanja stvari, kako bi se ispitala osnovanost optužnice, saopšteno je danas iz Višeg suda u Beogradu.\nMihajlović: Reforme vlade deluju\nPotpredsednica Vlade Zorana Mihajlović, povodom današnje prezentacije ankete "1.000 preduzeća" u Privrednoj komori Srbije, ocenila je da rezultati ankete pokazuju da su reforme koje je sprovela vlada doprinele poboljšanju poslovnog okruženja.\nU Novoj Varoši sneg napravio probleme u saobraćaju\nVlažan sneg koji od juče pada na području opštine Nova Varoš napravio je probleme u saobraćaju u prigradskim i seoskim naseljima.\nSrbija sa sedam plivača na EP u malim bazenima\nSrbija će na Evropskom šampionatu u malim bazenima, u izraelskom gradu Netanja, nastupiti sa sedam takmičara, saopštio je danas nacionalni plivački savez.\nPoslovno okruženje u Srbiji značajno poboljšano\nU Privrednoj komori Srbije (84, PKS) danas su predstavljeni rezultati pete godišnje poslovne ankete "1.000 preduzeća" koji ukazuju na to da se poslovno okruženje u Republici značajno poboljšalo u određenim oblastima, u drugima su rezultati manje impresivni, dok se u jednom broju sektora beleži nazadovanje.\nPrvi koraci za održavanje plovnih puteva u Srbiji\nKroz Srbiju teče 2.000 kilometara plovnih puteva, a Dunav, Sava i Tisa nalaze se na međunarodnom režimu plovidbe. Kako bi iskoristila pun kapacitet tih puteva, Vlada Srbije usvojila je strategiju o održavanju plovnih puteva sa pratećim sadržajima i o izgradnji novih luka i pristaništa.\nPruga Beograd-Budimpešta važna za privredni sistem\nPredsednik Privredne komore Srbije Marko Čadež ocenio je danas da je ugovor o modernizaciji pruge Beograd-Budimpešta, jedan od najvažnijih ugovora koji će Srbija i Kina potpisati.\nNove pretnje Vučiću i SNS\n19:26 Decembar 05, 2020\nOporavilo se 46 miliona ljudi svetu\n19:10 Decembar 05, 2020\nMustafa: Studija je manipulacija, Samoopredeljenje ugrozilo partnerstvo sa SAD\n18:50 Decembar 05, 2020\nBolton: Kina i Rusija najveća opasnost, pad Trampa dobar za SAD\n18:42 Decembar 05, 2020\nU Crnoj Gori 412 novozaraženih, osam preminulih\n18:35 Decembar 05, 2020


Vesti online / Vesti / Ex YU / Bosna nova Arabija\nBosna nova Arabija\nŠeici iz bogatog arapskog sveta u Bosni i Hercegovini (BiH) kupuju velike posede zemljišta i prave nove gradove, a građani strahuju jer su motivi koji ih rukovode da dolaze i nastanjuju se u ovoj bivšoj jugoslovenskoj republici potpuno nejasni. Da li Arapi nameravaju da podižu centar u Evropi za vreme posle nafte ili žele da ga koriste za "misioniranje" Evrope, pita se bečki dnevnik "Kurir".\nUdaraju temelje vehabijske države\nList navodi da građani BiH počinju da se plaše jer šeici kupuju zemljište i zidaju gigantska naselja pored džamija. Sa njima dolazi i desetine hiljada vehabija. Prošlog leta tamno obučeni Arapi, kao i potpuno zabrađene žene "okupirali" su sarajevsko naselje Ilidžu, a sve je više radnji i lokala na kojima stoje arapski natpisi.\nUtorkom i četvrtkom su Arapi letovima dolazili u BiH, mnogi od njih da bi ostajali, navodi "Kurir" dodajući da od njih angažovani prodavci nekretnina obilaze zemlju i traže šta može da se kupi.\nList podseća da oni mogu bez vize da dođu u Bosnu, a zemljište mogu da kupe samo registrovane firme, što nije problem jer samo iz Kuvajta u Bosni su prijavljena 232 novoosnovana preduzeća.\nKuvajtski investitor na Igmanu podiže futuristički grad za 40.000 stanovnika pod imenom "Nova Ilidža", a ovaj posao, kako je saopšteno, vredan je oko dve milijardi evra. U ponudi će biti luksuzni stanovi, šoping molovi, hoteli, parkovi, promenade i mnogo toga još. Ambasador Kuvajta svoju privatnu rezidenciju premestio je u Ilidžu.\nBeverli hils u Sarajevu\n"Arapi su u Sarajevu na ekskluzivnoj lokaciji kupili 180.000 kvadrata i nameravaju da grade luksuzno naselje. Projekat se zove Poljine hils, koji predviđa izgradnju 214 luksuznih vila u elitnom delu po ugledu na Beverli hils. Prva vila je završena, a nedavno su ambasador, ministri i investitori iz Saudijske Arabije doputovali na proslavu u Sarajevo", piše "Kurir".\n"U Trnovu, neposredno na granici sa Republikom Srpskom, investitori iz Ujedinjenih Arapskih Emirata žele da otkupe više manjih bosanskih planinskih sela, kako bi podigli luksuzni gradić, a projekat je vredan 2,2 milijardi evra. U ovom grandioznom gradilištu trebalo bi da se zaposli 10.000, a oko 150 Srba mora da računa na prisilno oduzimanje imovine", tvrdi "Kurir".\nDa se ne radi samo o fantazijama dokazuje Centar Sarajevo sa svojih 49.000 kvadratnih metara i 80 radnji, koji je podigla saudijska grupa investitora Al Šidi. Glavni investitor Ismail Ahmed došao je nakratko samo za otvaranje Centra, a monolit s arapskim natpisom ispred kompleksa se smatra demonstracijom moći vehabija, navodi dalje bečki list i dodaje da time apetit Al Šidi nije zasićen.\nNemoćni pred najezdom Arapa\nBosanci, kako navodi "Kurir", potpuno su nemoćni pred talasom investicija i imigracije iz arapskog sveta. List ukazuje da nisu zaboravljene vehabije i Saudijci bliski Al Kaidi koji su za vreme rata isporučivali oružje, a čije misionarstvo je kasnije smatrano pretnjom, pa je bilo veoma teško ih se ponovo rešiti.\nSamo dva kilometara od Sarajeva nalazi se mesto Hadžići, u kome su pre rata živeli brojni Srbi, koje sada Kuvajćani žele da pretvore u turističko selo. Kupoholičarska groznica arapskih milijardera ide i mnogo dalje od Sarajeva.\nFirma Ard Al Džazira iz Kuvajta uveliko gradi u mestima Sokolović Kolonija i Dobroševići 50 luksuznih vila, a u Lužanima, Lokvama, Crepljanima i Oseniku gradi se arapsko odmaralište.\nGrađani BiH talas investicija iz arapskog sveta posmatraju s pomešanim osećanjima, prenosi "Kurir", dodajući da je na jednoj strani dobro kada dolazi novac u zemlju jer iz EU gotovo niko ne ulaže u tu državu, koja dve decenije od svog osnivanja i dalje ne funkcioniše, ali su motivi Arapa potpuno nejasni.\nRazlog za strepnje je pre svega jednostrano ulaganje jer investitori se ne angažuju u bosanskoj poljoprivredi ili prehrabenoj industriju, kao ni u automobilski ili energetski sektor.\nNjihov fokus je usmeren, navodno, samo na turizam, a pored toga prave džamije i škole kao "na traci", naglašava "Kurir".\nEX YU Sumnje u nečasne namere arapskih kupaca: Zemlju kupuju samo od Srba\nEX YU Seoba Arapa u Bosnu


POŠK-u derbi Splita, pobede Mornara i Jadrana HN ! - Vaterpolo vesti\nPočetna » Evrokupovi » POŠK-u derbi Splita, pobede Mornara i Jadrana HN !\nPOŠK-u derbi Splita, pobede Mornara i Jadrana HN !\n(Foto: hvs.hr) Mornar odneo vredne bodove iz Kotora\nPosle 8. kola Jadranske lige samo Jadran iz Herceg Novog i splitski Mornar mogu da drže bodovni priključak za neprikosnovenim Primorjem i Jugom. Jadran je lako upisao sedmu pobedu u sezoni na gostovanju Medvešćaku pobedom 11:4, a domaći su se držali samo u prvoj četvrtini, da bi u nastavku momci Vladimira Gojkovića dominirali i odneli bodove sa Utrina. Stefan Pješivac bio je najefikasniji sa tri pogotka, dok su po dva postigli Luka Sekulić, Bojan Banićević i Željko Kovačić. Mornar je na nezgodnom gostovanju u Kotoru uspeo da nadigra domaću ekipu i zabeleži pobedu od 12:8, najviše zahvaljujući dobroj igri u drugoj četvrtini i finišu meča, a iskusni Teo Đogaš vodio je Splićane sa 4 gola, dok je u redovima Primorca sa odličnim partijama nastavio mladi centar Nikola Murišić, koji je dao 4 gola i nalazi se na čelu liste strelaca lige sa 25 pogodaka u osam kola, koliko je dao i as Primorja Deneš Varga.\nLider na tabeli i aktuelni šampiona Primorje iz Rijeke posle poraza na startu Lige šampiona od Barselonete potopilo je kod kuće Budvu sa visokih 18:2, i zadržali prvo mesto na tabeli sa 24 boda. Jug održava korak za rivalima, pobedom u Mariboru sa podmlađenim sastavom protiv AVK Branika 15:3.\nJug je sakupio 21 bod, drži drugu poziciju, a sa istim brojem poena treći su Novljani dok je Mornar na poziciji 4 sa 18 poena. Gornji deo tabele kompletira zagrebačka Mladost koja je do 18-og boda stigla pobedom u Šibeniku 16:7.\nU splitskom derbiju na Poljudu POŠK je bio bolji od Jadrana sa 8:7, zahvaljujući boljem prvom poluvremenu, mada su poškovci morali u finišu utakmice da brane prednost koju je Jadran uspeo da smanji na gol zaostatka u finišu, ali ne i da dostigne.\nJadranska liga, rezultati mečeva 8. kola i tabela:\nPrimorac – Mornar 8:12 (5:3, 0:4, 2:1, 1:4)\nPrimorje – Budva 18:2 (4:1, 3:0, 6:0, 5:1)\nMladost – Šibenik 16:7 (3:0, 4:3, 4:3, 5:1)\nJadran ST – POŠK 7:8 (2:4, 2:3, 2:1, 1:0)\nMedveščak – Jadran HN 4:11 (2:2, 1:4, 1:3, 0:2)\nAVK Branik – Jug 3:15\n1. Primorje 24\n2. Jug 21\n3. Jadran HN 21\n4. Mornar 18\n5. Mladost 18\n6. POŠK 12\n7. Budva 9\n8. Primorac 7\n9. Jadran ST 7


Košarkaši Srbije danas protiv Švajcarske @ InfoBijeljina \nKošarkaši Srbije trenutno u grupi E imaju učinak od jedne pobjede i jednog poraza, a selektor Srbije Igor Kokoškov istakao je da Švajcarska zaslužuje poštovanje.\n"Znamo o njima dosta iz prozora koje su odigrali ranije. Imaju dosta igrača s prostora Balkana, igraju jugoslovensku košarku. Nismo imali vremena za neku dublju analizu. Oni zaslužuju respekt, u Gruziji su izgubili u produžetku, imaju dovoljno da odigraju kvalitetan meč", rekao je Kokoškov.\nOn je govorio šta će biti najjači adut rivala u današnjem meču.\n"Njihov kvalitet je što igraju dugo zajedno, u ritmu su, samopouzdanju, postoji kontinuitet rada… Tu su ispred nas, ali mi ćemo u drugim segmentima pokušati da dominiramo i da odigramo dobru utakmicu. Vredni su respekta, igraju dugo zajedno i kao tim funkcionišu jako dobro", naveo je Kokoškov.\nSelektor je naveo da njegov tim zna zašto je došao u FIBA balon u Espu.\n"Nama motivi ne nedostaju, znamo zašto smo došli ovde. Daćemo sve od sve da najbolji način reprezentujemo košarku i reprezenetaciju. Došli smo da pobedimo u obe utakmice i tako ćemo se i ponašati", zaključio je Kokoškov.


Vesti online / Vesti / Srbija / Jovanović: Moje ubistvo je naručio predsednik opštine\nGaraža i kuća Jovanovića u tom napadu su izgorele, a napadači su ispalili i hice na vrata kako ukućani ne bi mogli da pobegnu. Policija je saopštila da je nađena čaura i da radi na rasvetljavanju tog slučaja. Međutim, postavlja se pitanje šta je uzrok tog napada - pisanje portala za koji radi Jovanović ili sukob s predsednikom opštine Grocka?\nJovanović kaže da se sve odigralo oko tri ujutro i da ga je o svemu obavestila supruga jer je on spavao. Ona je, kako kaže, videla dva napadača kako beže i plamen.\n- Moje ubistvo je naručeno i to ga je naručio predsednik opštine Grocka Dragoljub Simonović. Već jednom je pokušao da me ubije ali nije uspeo u tome jer ga je sprečila njegova supruga. Rekao je da će to uraditi i angažovao je ljude da to uradi - tvrdi Jovanović.\nS druge strane, predsednik opštine Grocka negira optužbe Jovanovića i kaže da je reč o "suludoj priči, čoveka koji je godinama opsednut pričom protiv njega". Prema rečima Simonovića, ranije je postojao verbalni konflikt, koji je ostao na tome i koji se dogodio ispred njegove kapije.\nPokret slobodnih građana najoštrije je osudio zastrašujući napad na živote urednika novinarskog portala Žig Info u Grockoj Milana Jovanovića i njegove porodice.\nPrema informacijama Jovanovićevog advokata Nemanje Todorovića, koji je i poverenik Pokreta slobodnih građana (PSG) za Grocku, Jovanoviću su nepoznati ljudi u tri časa ujutro zapalili kuću, razbili prozor i kroz njega ubacili molotovljev koktel, pa nakon toga pucali ispred vrata kako niko ne bi mogao da pobegne.\nSedamdesetogodišnji Jovanović i njegova supruga su pred vatrom pobegli kroz prozor sa druge strane kuće i sada su u Urgentnom centru, zbog trovanja dimom. Žig info je nedavno pisao o zloupotrebama predsednika opštine Grocka, koji je iz Srpske napredne stranke.\nNakon toga je, 9. oktobra, pretučen jedan od urednika Željko Matorčević, koji je posle toga rekao da strahuje za svoj i život svoje porodice ali da će Žig Info nastaviti da se bavi istraživačkim novinarstvom.\nSRBIJA Ministar policije: Požar u kući novinara namerno izazvan\nHRONIKA Osumnjičenoj za napad na kuću novinara šest meseci kućnog zatvora


Nakon poslednjeg istupa Aleksandra Vučića, koji je uporedio Hrvatsku i Hitlerovu Nemačku, nemoguće je i razmišljati o intenziviranju odnosa između Srbije i HR.\nTo piše zagrebački "Jutarnji list" citirajući neimenovanog zvaničnika Hrvatske.\nNajpristojnijim diplomatskim rečnikom, sledi duboko zahlađenje odnosa sa Srbijom, na neodređeno vreme, a to, recimo, znači da nema govora o poseti predsednice Hrvatske Kolinde Grabar-Kitarović Srbiji, iako postoji poziv predsednika Srbije Aleksandra Vučića. Isto tako, neko vreme ne treba očekivati ni susrete viših vladinih zvaničnika Hrvatske i Srbije”, rekao je visoki zvaničnik Hrvatske za "Jutarnji".\nIako su ljuti zbog poređenja s nacističkim režimom, u hrvatskim političkim krugovima se smatra da je predsednik Srbije postigao autogol tako radikalnim nastupom. Jer uporediti članicu EU s Trećim Rajhom je izjava koju ne može podržati niti jedna ozbiljna država, a Vučić već dugo pokušava da pokaže kako je Srbija faktor stabilnosti u regionu, navodi "Jutarnji list".\nUmesto toga, sada je ispao populista, čiji nastupi zaoštravaju situaciju, umesto da pridonose poboljšanju odnosa, dodaje se u tekstu.


EU: I danas o primeni sporazuma\nU Briselu je i danas nastavljen razgovor timova Beograda i Prištine o implementaciji sporazuma o normalizaciji odnosa Srbije i Kosova.\nJučerašnjoj rundi dijaloga dva tima, koji je počeo prije podne i trajao do 20 sati u zgradi Evropske službe, prisustvovao je specijalni izaslanik EU na Kosovu Fernando Đentilini, a izjava za javnost nije bilo.\nSastanak se odvija bilateralnim konsultacijama i trojnim razmatranjima svega što bi moralo da se jasno utanači da bi Sporazum mogao što pre i djelotvorno da se sprovodi, što je očekivanje Evropske komisije i Savjeta ministara EU koji će u junu ponovo raspravljati o tome da li je Sporazum sproveden.\nTo i dalji napredak u reformama, podsjetili su evropski zvaničnici u Briselu, trebalo bi da omogući da Savjet ministara u junu preporuči, a šefovi država ili vlada EU konačno donesu odluku da se Srbiji odredi datum početka pregovora o ulasku u članstvo EU, a s Kosovom počnu pregovori o sporazumu o stabilizaciji i pridruživanju.\nMaja Kocijančič, portparolka visoke predstavnice EU Ketrin Ešton, uoči sastanka radne grupe Beograd-Priština "kojoj pomažu i predstavnici EU" rekla je da je to "radni sastanak" i nije predviđeno da se o toku ili ishodu daju saopštenja ili izjave medijima.\nZvaničnici u Evropskoj komisiji su naveli da je zatraženo da se zasijedanje ove grupe održi što je prije moguće, jer plan treba da bude danas spreman i da o tome budu obaviještene institucije EU.


Crno-beli: "Možemo do drugog mesta" - Sportske.net\nCrno-beli: "Možemo do drugog mesta"\nKošarkaši Partizana NIS istakli su da su u derbiju iskoristili umor Zvezdinih igrača i dobrom partijom zasluženo slavili u trećem međusobnom duelu sa gradskim rivalom.\nKošarkaš Partizana NIS Milenko Tepić rekao je da je njegova ekipa iskoristila "pakleni ritam" Crvene zvezde Telekom i večeras zasluženo pobedila u Jadranskoj ligi.\n"Odigrali smo znatno bolje nego u polufinalu kupa. Zvezda igra u paklenom ritmu i mi smo to uspeli da iskoristimo. Neki od njihovih ključnih igrača smo zaustavili i njihov učinak sveli na minimum", rekao je Tepić.\nPartizan je pobedio Zvezdu sa 77:63 i tako tri kola pre kraja izbio na treće mesto na tabeli Jadranske lige sa skorom 16/7.\n"Posle lošeg početka sezone niko se nije nadao da možemo da budemo drugi. Imamo još dva teška gostovanja do kraja, Zadar kod kuće. Možemo da budemo drugi, ali idemo korak po korak", kazao je Tepić.\nMilan Mačvan je rekao da je njegova ekipa bila "jako motivisana" posle dva ovosezonska poraza u gradskim derbijima.\n"Utakmica je bila teška. Spremili smo se dobro i rezultat se video. Važna pobeda, koja nam otvara vrata možda i drugog mesta. Ovo nije naša najbolja utakmica, ali jeste jedna od boljih", rekao je Mačvan.\nOn je pohvalio svog saigrača Nikolu Milutinova, za kojeg je rekao da je uradio odličan posao zaustavivši Bobana Marjanovića, koji je "jedan od najdominantnijih igrača u Evropi i igra strašnu sezonu".\nMačvan je kazao da je bio iznerviran tokom druge četvrtine, jer je loše počeo utakmicu.\n"Loše sam počeo utakmicu, sa četiri-pet promašaja. Bio sam jedan od razloga što je Zvezda vodila, uveo sam u ekipu u kontra-ritam. Ali, posle nekoliko asistencija Dragana Milosavljevića i lakih poena sam se vratio u ritam", kazao je Mačvan.\nPartizan će do kraja regularnog dela Jadranske lige u utakmicama protiv Mege, Zadra i Budućnosti pokušati da zauzme što bolju poziciju pred početak plej-ofa regionalnog takmičenja.


Rins u Suzukiju još dve godine – Dva točka\nRins u Suzukiju još dve godine\nAutor Marko Grbić\nFabrika iz Hamamtsua je potvrdila da su produžili ugovor sa mladim Špancem do kraja 2020. godine.\nAlex Rins, vozač fabričke ekipe Suzukija, dobio je produženje ugovora na još dve godine, što potvrđuje da će ostati u ekipi i za sezone 2019 i 2020. Rins koji je debitovao u MotoGP kategoriji prošle godine, nije imao najbolju prvu sezonu, prvenstveno zbog povreda, ali je ove godine pokazao zavidnu brzinu na plavoj mašini i ubedio čelnike Suzukija da zaslužuje produženje ugovora.\n„Produženje ugovora sa Alexom je za nas vrlo bitno, jer smo se i nadali dugoročnoj saradnji sa njim“ izjavio je Shinichi Sahara, vođa Suzukijevog trkačkog projekta. „Ovaj projekat sa njim smo započeli prošle godine kako bismo mogli da vidimo njegov razvoj kao MotoGP vozača, ali i da bismo mi mogli zajedno sa njim da se razvijamo. Verujemo da je put do uspeha težak, i da se mora ići korak po korak, ali i da je savladiv. Mora se odvojiti određeno vreme, mora se učiti iz grešaka i nadograđivati na uspehu. Alex i njegov tim, zajedno sa celim Suzuki timom su pokazali da su veoma dobri u ovome i da konstantno napreduju. Upravo je ovo glavni razlog zašto smo odlučili da produžimo ovaj projekat za još dve godine“.\nDavide Brivio, menadžer Suzuki Ecstar MotoGP tima ima slično mišljenje: „ Vrlo sam srećan što smo brzo rešili produženje Alexovog ugovora sa Suzukije. On vrlo brzo napreduje i uči, i činjenca da imamo još dosta vremena zajedno nam pomaže u tome da još bolje razvijemo motor i vozača zajedno. Drago mi je što je Alex odabrao da ostane sa nama, i želim da se zahvalim celoj ekipi iz boksa, ali i svima u Japanu koji su stvorili prijatno okruženje za vozača kako bi mogao da nastavi da radi i uči sa nama. Sada nam samo preostaje da nastavimo u istom maniru i vredno da radimo“.\nCelu situaciju prokomentarisao je i Rins: „Vrlo sam srećan povodom produženja ugovora. Još i dok sam bio u Moto2 klasi, dok sam planirao da vozim u MotoGP kategoriji, Suzukijev projekat mi je delovao najineteresantnije i najsvetlije. Moj debi u ovoj klasi je bio komplikovan, prvo povreda leđa tokom testa u Valensiji 2016., potom povreda članka na treningu i za kraj povreda ruke u Austinu. Tako da, već samo nakon dve trke mi smo bili u vrlo lošoj situaciji i prošli kroz mnoge poteškoće, ali sam sve vreme osećao kompletnu podršku celog tima i Suzukija kao proizvođača. Nakon svega, uspeli smo da preokrenemo situaciju u našu korist, tako što smo bili strpljivi, vredni i konstantni. Sve to je se na kraju isplatilo kada smo ove godine u Argentini došli do našeg prvog zajedničkog podijuma. Kakav god rezultat na kraju vikenda bio, raspoloženje u ekipi je uvek pozitivno, i uvek uspemo da pronađemo nešto pozitivno, koliko god težak vikend bio iza nas. Projekat koji je Suzuki pripremio za mene je fantastičan i u potpunosti verujem kompaniji i ekipi kada je priprema i razvijanje u pitanju i siguran sam da možemo da nastavimo da ciljamo na visoke plasmane. Sada, kada smo rešili pitanje ugovora, ostaje nam samo da se koncentrišemo na nastavak sezone i da se nadamo najboljem“.\n[wtpsw_grid design=“design-4″ grid=“4″ show_date=“false“ show_author=“false“ show_comment_count=“false“ limit=“4″ orderby=“rand“ category=“203″]\nPredstavljena nova Honda PCX 125\nOd sutra veće kazne i za motocikliste !!!\nMotoGP • Moto Sport MotoGP Argentina 2019 – Marquez nedodirljiv, Doktor...\nMotoGP • Moto vesti Horhe Lorenco će se takmičiti na Katalunji\nMotoGP • Moto Sport Drama u Herezu: Markes neće startovati, Kvartararo...\nMoped Endurance Cup – Ada Huja 2018 – Neizvesno čak i posle 275 krugova


PITALI SMO Jelenu Ilinčić iz kompanije Ilgrad: Koliko rast cena materijala utiče na proizvođače? - PODOVI\nZanimljivosti PITALI SMO Jelenu Ilinčić iz kompanije Ilgrad: Koliko rast cena materijala utiče...\nGrađevinska industrija od početka godine je pod snažnim pritiskom rasta cena građevinskog materijala. Analizirajući tržište zaključujemo da su duplirane cene metala, nemetala, drvne građe, stiropora, plastičnih sirovina i drugih proizvoda te je lančano i sve ostalo poskupelo za bar 30%.\nO trenutnoj situaciji na tržištu građevinskog materijala razgovarali smo i sa Jelenom Ilinčić, menadžerkom prodaje i marketinga u kompaniji Ilgrad d.o.o.\n„Na nas kao proizvođače veoma utiče poskupljenje cena sirovine, pre svega, što se dalje oslikava na to da moramo podići cenu našeg proizvoda. Većina sirovina se plaća avansno, dok se naša roba u nekim situacijama prodaje na odloženo, što može biti vrlo frustrirajuće kada dođe vreme za naplatu robe. Da ne dužim, dosta je uticalo na naše poslovanje, ali zahvaljujući stalnim klijentima i dobrim međuljudskim odnosima, uspeli smo da ublažimo te efekte. Opet, većina podizvođača i krajnjih potrošača sa kojima sarađujemo je svesna da su cene svih sirovina porasle na globalnom nivou (papir, plastika, cement, kreč, kamen…) i da se mi kao proizvođači moramo prilagoditi u skladu sa novonastalom situacijom.“\nPrethodni tekstDOMOTEX u doba Covid-19\nSledeći tekstPrimena gumenih podova


Vreme da se otvori priča o novom Ustavu Republike Srpske - 20.06.2020, Sputnik Srbija\nPredsednica Republike Srpske (RS) Željka Cvijanović istakla je da je došlo vreme da se otvori priča o donošenju novog Ustava Srpske. 20.06.2020, Sputnik Srbija\nsvet, vesti, željka cvijanović, republika srpska (rs), region\n12:26 20.06.2020 (Osveženo: 03:58 26.08.2021)\n© Foto : BORISLAV ZDRINJAPredsednica Republike Srpske Željka Cvijanović\nOna je podsetila da je postojala incijativa i da su bili definisani amandamni, ali da je je Klub Bošnjaka to zaustavio.\n„Postoji i sada inicijativa da se Ustav prilagodi. Ovde problem treba posmatrati na drugačiji način, jer su postojale intervencije OHR-a. Ustav je menjan kroz nametnute amandmane, zasnovane na jednoj odluci Ustavnog suda BiH“, istakla je Cvijanovićeva za „Glas srpske“, a prenose banjalučke „Nezavisne novine“.\nOna je navela da Veće naroda u Republici Srpskoj nije nikad uvedeno da bude drugi dom, nego kao institucija koja treba da štiti vitalni interes svih naroda.\nNa pitanje zašto je Republika Srpska daleko od političkog jedinstva, Cvijanovićeva je rekla da joj je žao kad se dođe na teren krupnih strateških pitanja, da se to svede na dnevnopolitičku priču, prenosi Tanjug.\n„Nemam iluzije da treba da postoji potpuni sklad između suprotstavljenih blokova, ali ono na čemu treba da poradimo svi jeste da, kada je reč o velikim pitanjima, nađemo zajednički jezik. Neki ljudi u opoziciji nisu u stanju zbog nekih drugih obaveza da iskorače na taj teren, a vidim ih i u SDS-u i u PDP-u“, istakla je Cvijanovićeva.


Ministarstvo odbrane Rusije otvara PREDSTAVNIŠTVO U SRBIJI - 24vesti\nMinistarstvo odbrane Rusije otvara PREDSTAVNIŠTVO U SRBIJI\nMinistarstvo odbrane Srbije saopštilo je da je pokrenuta procedura o otvaranju predstavništva Ministarstva odbrane Rusije u Srbiji u skladu sa sporazumom Vlade Srbije i Vlade Rusije.\n„Cilj osnivanja predstavništva Ministarstva odbrane Rusije je pružanje podrške i brže rešavanje pitanja u vezi sa vojnotehničkom pomoći, vojnom i vojno-tehničkom saradnjom, a u skladu sa sporazumom između Vlade Srbije i Vlade Rusije o vojno-tehničkoj saradnji“, navodi se u saopštenju.\nU saopštenju Ministarstva odbrane Srbije dodaje se da je sporazum potpisan na osnovu dogovora predsednika Srbije i Rusije Aleksandra Vučića i Vladimira Putina.\nRanije je Rojters objavio da je Rusija ovlastila svoje ministarstvo odbrane da otvori kancelariju u Srbiji, na osnovu dokumenta vlade Rusije.\nSrbiji je prošlog meseca obustavila vojne vežbe sa stranim vojskama na šest meseci, pozivajući se na pritisak EU da se povuče iz zajedničkih vežbi s Rusijom i Belorusijom.\nNaredba ruske vlade datira od 15. oktobra, a potpisao ju je premijer Mihail Mišustin. U njoj se navodi da će šef predložene kancelarije pomoći u rešavanju vojnih i tehničkih pitanja u vezi sa rusko-srpskom saradnjom, prenio je Rojters.\nSporazum, kada jednom potpišu obe strane, daće ruskom zvaničniku u Srbiji pravo da poseti srpske divizije koje koriste rusko naoružanje i vojnu opremu, pod uslovom da se prethodno najavi i dobije saglasnost.\nSrbija je poslednjih godina iz Rusije nabavila borbene avione MiG-29, kao i helikoptere, tenkove i oklopne transportere.\nĐukanović: Učiniću sve da oni koji glasaju a upisani…\nNa Torlak stiglo više od 100.000 doza Fajzer vakcina\nZaev se vakcinisao kineskom vakcinom (VIDEO)


Bivssi jugoslovenski ministar odbrane, general Veljko Kadijevich izjavio je u ekskluzivnom intervju internet sajtu "Biznis.hr" (Business.hr) da jeste savetnik americcke koalicije u Iraku, ali da to ne znacci da tamo stalno boravi.\nKadijevich je rekao da ga je za "ad hok" savetnika americckih vlasti u Iraku joss tokom prvog Zalivskog rata 1991. postavio tadassnji uticajni cclan Kongresa Dzzimi Mudi.\nOn je konstatovao kako je bio "logiccan izbor" Amerikanaca koji su birali osobu od poverenja jer je, kao bivssi prvi ccovek JNA, imao precizne podatke o bunkerima Sadama Huseina, vojnoj opremi i tehnologiji koju je SFRJ do poccetka 90-tih izvozila u Irak.\nKadijevich je rekao da je "imun na poternice i sudove" i da ne mozze da kazze gde se krije "ne zbog hrvatske poternice, nego zbog vlastitog mira".\nPortparol hrvatskog MUP-a Zlatko Mehun rekao je internet sajtu Indeks da su protiv Kadijevicha u Hrvatskoj podignute optuzznice u Bjelovaru, Vukovaru i Osijeku zbog ratnog zloccina i raspisana medjunarodna poternica.\nMehun je rekao da che policija pokussati da dodje do informacije na koji naccin je stupljeno u kontakt s Kadijevichem. Portal "Biznis.hr" navodi da je intervju obavljen "u jednom evropskom parku i u strogoj tajnosti".


Tri eksplozije u Bagdadu – 17 mrtvih\nNadležni su saopštili da je 17 ljudi poginulo, a nekoliko ranjeno - u eksploziji tri automobila bombe u blizini bagdadskih hotela «Palestina» i «Šeraton», u kojima su smešteni strani novinari.\nTreća eksplozija je bila najsnažnija, što pokazuje i video snimak jednog od reportera koji su se našli na licu mesta.\nU međuvremenu, iračka Izborna komisija je saopštila da proverava glasačke listiće iz pokrajine Ninive, da bi utvrdila da li je na tom području dovoljan broj glasao protiv nacrta Ustava - da bi on bio odbačen.\nNadležni tvrde da prebrojani listići pokazuju da je više od dve trećine izašlih u dve prevashodno sunitske pokrajine glasalo protiv Ustava, ali je za odbacivanje nacrta dokumenta potrebna dvotrećinska većina i u trećoj pokrajini.\nIstovremeno, ujedinjene nacije su oštro osudile navodne prekršaje pripadnika američkih snaga u Avganistanu, nazivajući ih «totalno neprihvatljivim». Navodno spaljivanje leševa dva talibanska borca je osudio i avganistanski predsednik Hamid Karzai i naredio istragu, a američki sekretar za odbranu, Donald Ramsfeld, rekao je da to navodno skrnavljenje nije tipično za pretežno dobro ponašanje američke vojske, mada se i on založio za što brže sprovođenje istrage.


Sprečeno održavanje tribine Inicijative Ne da(vi)mo Beograd - Dijalog.net\nNaslovna Civilno društvo Sprečeno održavanje tribine Inicijative Ne da(vi)mo Beograd\nPostavljeno 11. January 2018.\nBeograd, 11. januar 2018. – Beogradska opština Palilula sprečila je održavanje tribine Inicijative "Ne da(vi)mo Beograd" u Ovči uz obrazloženje da se renovira sala mesne zajednice.\nTa inicijativa je u saopštenju navela da je u Mesnoj zajednici Ovča, "po nalogu Opštine Palilula sprečeno održavanje tribine pod nazivom 'Nismo građani drugog reda' ".\nNavedeno je i da je skup u to vreme bio prijavljen, sala rezervisana i sve to potvrđeno još u decembru, ali "usmenim putem obavešteni smo samo par sati pre dogovorenog termina, da događaji ne mogu biti održani pod izgovorom renoviranja sala mesnih zajednica", navodi se u saopštenju.\nInicijativa je navela da je time Opština Palilula "sprečila građane da svoju mesnu zajednicu u Ovči iskoriste za razgovor o lokalnim problemima koji ih muče", koji su u tom prigradskom naselju mnobrojni.\nInicijativa je istakla da neće odustati od najavljenih skupova u Mesnoj zajednici Kotež 16. januara i Mesnoj zajednici Stara Borča, 17. januara, "makar morali da ih održimo ispred zaključanih vrata".\n"Sabotiranja, pretnje i pritisci kojima smo izloženi" od započinjanja serije razgovora u mesnim zajednicama, "govore nam da se vlast najviše plaši lokalnog organizovanja i rešavanja realnih problema građana", ocenjeno je u saopštenju.\nOznakelokalna samoupravaNe davimo Beogradtribina\nPrethodno Ministar Popović tužio KRIK\nSledeće Ekolozi zameraju agenciji za hemikalije nedovoljnu transparentnost\nTop Tags mladi Evropska komisija mediji vladavina prava Evropska unija Vlada Republike Srbije istraživanje lokalna samouprava Pravosuđe Civilno društvo konkurs OCD evropske integracije Društvo Srbija i Evropska unija


BH-Gas: Potvrđena opravdanost projekta ‘Južna interkonekcija BiH i Hrvatske’ – Senzor.ba\nIz kompanije BH-Gas danas je saopćeno da je završena sveobuhvatna Analiza troškova i koristi (CBA) u vezi sa strateškim projektom “Južna interkonekcije BiH i Hrvatske”, za koji je Vlada Federacije BiH usvojila Zaključak na sjednici 15.06.2017. godine i proglasila ga projektom od strateškog značaja za Federaciju BiH.\n– Kako smo prethodno informisali javnost, grant sredstva u iznosu 141.000 eura za izradu Analize su osigurana u okviru ConnecTA pretpristupnog fonda Evropske komisije uz podršku Vlade FBiH, Direkcije za evropske integracije BiH, Sekretarijata Energetske zajednice zemalja jugoistočne Evrope i Evropske banke za obnovu i razvoj (EBRD) – navodi se u saopćenju.\nIz BH-Gasa ističu da je sveobuhvatna analiza troškova i koristi za projekt gasovoda “Južna interkonekcija BiH i Hrvatske” na pravcu Zagvozd – Posušje – Novi Travnik/Travnik sa glavnim odvojkom za Mostar u konačnici pokazala punu opravdanost ovog projekta, čime su se stekli uslovi za njegov nastavak.\nKako se, dalje, navodi, cilj projekta jeste osiguranje snabdjevanja za sve potrošače prirodnog gasa, kako za postojeće, tako i za nove potrošače, zatim razvoja tržišta prirodnog gasa u BiH/FBiH, diverzifikacije izvora snabdijevanja, te integracije gasnih transportnih mreža BiH sa evropskim transportnim mrežama, kao dio integracije BiH u Evropsku uniju.\n– Naredni koraci za realizaciju ovog projekta su izrada sljedećeg nivoa tehničke dokumentacije, odnosno idejnog projekta i studije uticaja na okolinu i društvo, za čiju namjenu su, pored sredstava koje je osigurao BH-Gas, već osigurana i dodatna grant sredstva od USAID-a, a koja će se realizovati preko EBRD-a. Nastavak realizacije projekta je i na ovaj način snažno podržan od Ambasade Sjedinjenih Američkih Država, te od Evropske banke za obnovu i razvoj, koja je izrazila spremnost da kroz kreditni aranžman učestvuje u finansiranju izgradnje projekta gasovoda “Južna interkonekcija BiH i Hrvatske – navodi se u saopćenju.\nTime BH-Gas uz podršku Vlade Federacije BiH nastavlja na realizaciji projekata, koji imaju za cilj smanjenje ovisnosti potrošača ovog entiteta o samo jednom izvoru i pravcu snabdijevanja, saopćeno je iz BH-Gasa.


Tepić: Predvodiću 'superlistu' na parlamentarnim izborima\nPolitika Autor:Vojislav Milovančević25. nov. 202108:34 > 10:02\nKako je navela, lično misli da bi potpredsednik NS Zdravko Ponoš bio „sjajan kandidat“ za predsednika države „jer bi mogao da simbolizuje jedinstvo najvećeg broja gradjana ; i ima potencijal da udje u drugi krug sa Vučićem i tada pobedi“.\n„U skladu s dogovorom, listu za naš glavni grad predvodiće nestranačka ličnost, osoba koja je dostojna te uloge žile kucavice, Beogradjana i cele države“, navela je Tepić.\nOpširnije čitajte u današnjem izdanju novina Nova.


RUSIJA NAPRAVILA NAJMOĆNIJI RADAR NA SVETU: Detektuje projektile na 6.000km od granice i napad čini nemogućim! (VIDEO) | Web-Tribune.com\nHome / AKTUELNO / RUSIJA NAPRAVILA NAJMOĆNIJI RADAR NA SVETU: Detektuje projektile na 6.000km od granice i napad čini nemogućim! (VIDEO)\nRUSIJA NAPRAVILA NAJMOĆNIJI RADAR NA SVETU: Detektuje projektile na 6.000km od granice i napad čini nemogućim! (VIDEO)\n29. januara 2017.\tAKTUELNO Leave a comment\nVladimir Putin napravio moćno radarsko polje koje detektuje projektile na 6.000 kilometara od granice, tako da je bilo kakav raketni napad na Rusiju praktično nemoguć\nRuski predsednik Vladimir Putin u potpunosti je zaštitio svoju zemlju od mogućeg napada bilo kog neprijatelja.\nMoskva je napravila moćno radarsko polje koje detektuje projektile na 6.000 kilometara od granice, tako da je bilo kakav raketni napad na Rusiju praktično nemoguć.\nNajbolje na svetu\nPrema navodima moskovskog lista “Izvestija”, modernizacija ruskog radarskog polja počela je još 2008, a završena je krajem 2016. Nekoliko stotina sistema radarskih stanica sa najmodernijom opremom za rano upozoravanje štiti kompletnu rusku granicu.\nRadarski sistemi postavljeni po zemlji u potpunosti su povezani i pokrivaju svaki pedalj Rusije. Oni mogu da lociraju sve rakete, uključujući balističke, na 6.000 kilometara od granice Rusije – piše “Izvestija” i dodaje da su radari po svojim karakteristikama najmoćniji na svetu i energetski efikasni.\nRuski profesor Vojne akademije i vodeći bezbednosni stručnjak u zemlji Vadim Kozulin potvrdio je da nijedna država, pa ni SAD, nema tako moćan sistem za upozorenje na raketni napad.\nTaj sistem sastoji se iz svemirskih satelita koji prate raketne lansere, radare na zemlji i radarske stanice “don-2N” stacionirane u Moskovskom regionu, dizajnirane da detektuju, prate i presreću balističke projektile.\nKao rezultat osavremenjivanja radara, ruska vojska će imati mogućnost da prati sve što se dešava u vazduhu od Maroka do Arktika. Takođe, nadziremo nebo nad celom Evropom. Stanice koje se nalaze u regionu Irkutska mogu da nadziru veći deo Kine i teritoriju sve do zapadne obale SAD.\nPokrivena je čak i istočna obala Amerike, i to pomoću radara koji se nalaze na ruskom Dalekom istoku – rekao je Kozulin.\nSmrt za rakete\nOn je objasnio da moćni radari omogućavaju Rusiji da čim primeti neprijateljski projektil reaguje i spreči svaku vrstu napada.\n– Naši sistemi protivvazdušne odbrane (PVO) povezani su sa radarskim stanicama.\nČim radar uoči neprijateljski projektil, aktiviraju se sistemi poput S-300 ili S-400 i neprijateljska raketa biva uništena u vazduhu. Zato je modernizacija radarskih sistema najbolja bezbednosna odluka koju je doneo ruski predsednik – istakao je Kozulin.\nInače, NATO snage poslednjih nekoliko meseci gomilaju trupe oko granica sa Rusijom. Zbog toga je Moskva pre dva meseca premestila sisteme protivvazdušne odbrane S-400 u svoju bazu u Kaljinjingradu, u Moskovski, Kavkaski i Dalekoistočni region.\nTags projektil Putin radar rakete Rusija svet\nPrevious EVO KO JE IZDAO TESLU I ZBOG KOGA JE DOŽIVEO NERVNI SLOM: Velika tragedija genija o kojoj se malo zna…\nNext POŽURILA DA BACI SMEĆE, PA JE KAMION ISPALIO: Usledila je URNEBESNA TRKA sa još luđim krajem! (VIDEO)\nVAŠINGTON potpuno prekida odnose sa Svetskom zdravstvenom organizacijom (SZO), pošto je njeno rukovodstvo odbilo da …


Od jedne pandemije do druge: 100 godina evropske književnosti u 10 knjiga\nIzdavačka kuća Buybook će uz podršku programa Evropske unije Kreativna Evropa u 2021. i 2022. godini realizovati projekat pod nazivom „Od jedne pandemije do druge: 100 godina evropske književnosti u 10 knjiga“.\nGlobalna pandemija, finansijska kriza, kao i strašni učinci klimatskih promjena mijenjaju naše navike. Prisiljeni smo se neprestano preispitivati, a koji je bolji način za to od književnosti. Naziv projekta koji ćemo u saradnji s programom Kreativna Evropa realizovati je „Od jedne pandemije do druge: 100 godina evropske književnosti u 10 knjiga.“ Objavit ćemo 10 knjiga koje simbolično predstavljaju 100 godina evropske književnosti i događaje koji su oblikovali evropski identitet. Čitalačkoj publici u Bosni i Hercegovini i regionu, ali i u dijaspori, omogućit ćemo pristup važnim nagrađivanim djelima u prevodu deset vrhunskih prevodilaca iza kojih su godine, čak i decenije uspješnog prevođenja. Dizajn 10 knjiga koje će biti objavljene u tvrdom uvezu potpisuje Aleksandra Nina Knežević.\nReferirat ćemo se na događaje koji su obilježili stoljeće: raspad Austro-Ugarske imperije, Prvi svjetski rat, buđenje i uspon fašizma, Drugi svjetski rat, koncentracioni logori i holokaust, uspostavljanje zajednice evropskih zemalja, Praško proljeće 1968. godine, pad Berlinskog zida, krah socijalističkih država – SSSR-a i Jugoslavije, globalizacija, migracije i klimatske promjene.\nSve knjige u sebi nose univerzalne teme poput tolerancije, solidarnosti i učenja o drugim kulturama. Pri odabiru naslova koje će čitaoci imati priliku čitati u 2021. i 2022. godini važno nam je bilo da će se upravo zahvaljujući ovom projektu prvi put moći čitati na bosanskom jeziku.\nPrva knjiga koja će u okviru ovog projekta u toku ovog mjeseca biti objavljena je „Zemlja drugih“, jedne od najznačajnijih savremenih autorica, Lejle Slimani. Ona je prva Marokanka koja je osvojila najprestižniju francusku književnu nagradu Goncourt, novinarka je, zagovornica ženskih i ljudskih prava, telična predstavnica za kulturu francuskog predsjednika Emmanuela Macrona. „Zemlja drugih“ prvi je dio trilogije zasnovane na porodičnoj historiji same autorice. Temelji se na priči njene bake i čitaocu omogućava da s humanošću i tačnošću doživi jedno vrijeme i one koji su ga iskusili – sve one rastrgane između duge tradicije i težnje za suvremenošću.\nSve knjige bit će objedinjene u posebnom odjeljku na web stranici.\nPromocija zbirke "Vox Balcanica" Tijane Vignjević\n"Greta" Faruka Šehića uskoro u prodaji\n"Iza šutnje su planine" Adnana Repeše uskoro u prodaji\n"Me'med, crvena bandana i pahuljica" Semezdina Mehmedinovića uskoro u prodaji\n"Neko drugi" Envera Kazaza uskoro u prodaji


Novak rutinski u osminu finala\n– June 27, 2014Posted in: Glavne vesti, VIMBLDON\nNajbolji srpski teniser Novak Đoković plasirao se među najboljih 16 na trećem Gren slemu sezone – Vimbldonu. On je u meču 3. kola sa 6-4, 6-2, 6-4 savladao upornog Žila Simona iz Francuske.\nMeč je počeo sigurnim servisima sa obe strane i takav tempo se nastavio sve do šestog gema kada je Novak Đoković oduzeo servis Francuzu, ali je Žil Simon već u narednom gemu uzvratio, a potom i došao do izjednačenja 4-4. Međutim, kada su mnogi očekivali taj-brejk Nole je osvojio dva gema za redom, napravivši brejk u desetom gemu i prelomio prvi set osvojivši ga rezultatom 6-4.\nU drugom setu Srbin je bolje krenuo, u četvrtom gemu oduzeo servis rivalu za 3-1, ali je Simon uzvratio u narednom, da bi Novak novim vratio stečeno i poveo sa 4-2. U nastavku seta Francuz je uspeo da osvoji još jedan gem, a Novak je još jednim brejkom rešio drugi deo igre u svoju korist rezultatom 6-2.\nTreći set počeo je brejkom Žila Simona, ali je prvi nosilac turnira u četvrtom gemu uspeo da vrati izgubljeno i dođe do izjednačenja 2-2. U nastavku seta Novak je dobro servirao, a uz to u desetom gemu je i napravio odlučujući brejk i osvajanje trećeg seta rezultatom 6-4, za konačnu pobedu od 3-0.\nNovak Đoković će se u narednom kolu sastati as Žo-Vilfrid Congom iz Francuske, koji je danas savladao Vanga sa Kineskog Tajpeha sa 3-0 po setovima.\nIzvor: Nettenis, tenisuživo\nPosted June 27, 2014 at 11:36 PM


“Antikvizacija” istorije i zapostavljanje antifašizma\nSpomenici herojima Drugog svetskog rata u Prilepu\nSelektivno izučavanje istorije i davanje prednosti određenim periodima na račun drugih, može naneti štetu istorijskoj nauci, komentarišu analitičari utisak da se u Makedoniji favorizira antički period, a zaboravlja se ono što se dešavalo u Drugom svetskom ratu.\nOni ističu da su i druge vlade kod nas protežirale neke periode i zabranjivale druge.\nU trenucima kad se u svetu proslavlja Dan pobede nad fašizmom, borci iz Narodno oslobodilačkog rata kažu da su vlasti zaboravile na njih.\n"Izbacili su nas iz budžeta kompletno, iz onog dela koji je namenjen organizacijama. A dali su pare, da tako kažem, golubarima i nekim takvim kategorijama. Ja im kažem, da nije bilo naše borbe od 1941-1945, da nije bilo 14 hiljada žrtava, i da nije bilo zasedanja u manastiru Prohor Pčinjski, da li bi gospodin Nikola Gruevski sada bio predsednik vlade?" kaže Gavro Panovski, predsednik Saveza boraca.\n...da nije bilo naše borbe od 1941-1945, da nije bilo 14 hiljada žrtava, i da nije bilo zasedanja u manastiru Prohor Pčinjski, da li bi gospodin Nikola Gruevski sada bio predsednik vlade?\nUniverzitetski profesor Violeta Ackovska smatra da su sve vlade do sada manipulisale istorijom, da imaju laička poznavanja i da se ne konsultuju sa istoričarima. A to što se u poslednje vreme vrši takozvana “antikvizacija” istorije nije nista čudno, kaže Ackovska, jer to predstavlja vraćanje na jedan period koji je bio zabranjivan decenijama:\n"Znate, kada imate 50 godina neke tabu teme, prazne stranice, nedovoljno istražene, to je jedna normalna reakcija, kada vam nešto zabranjuju. Kada prestane ta barijera, možda se preteruje u obratnom smeru. Znači, ponekad se radi i o takvom preterivanju. Ali, ako se dopusti da nauka, odnosno arheologija, radi taj posao, a da se to ne upotrebljava u političke svrhe, onda je to normalno, i tako se treba prihvatiti."\nProfesor Ackovska naglašava da iako je period Drugog svetskog rata bio velika tragedija, čovečanstvo ipak nije izvuklo nikakvu pouku. Antifašizam je tokom godina zapostavljen, da bi se više pažnje obraćalo na antikomunizam, ističe ona. Inače, u Makedoniji Dan pobede nad fašizmom se obeležava samo polaganjem cveća na grobove palih boraca i održavanjem komemoracija.


Planuo smeštaj u beogradskim hotelima - Novosti - Turistički svet\nPlanuo smeštaj u beogradskim hotelima\nBeograd je, prema podacima sa najpoznatijeg sajta za rezervacije smeštaja – "booking com", čak dve nedelje pre dočeka 2016. gotovo "rasprodat". Od ukupnog broja smeštajnih jedinica koje su registrovane na ovom sajtu, a tu osim hotela i hostela, spadaju i registrovani privatni apartmani, popunjeno je gotovo 90%. U poređenju sa ostalim evropskim destinacijama Beograd se nalazi u samom vrhu popularnih gradova u kojima će turisti iz drugih zemalja dočekati 1. januar 2016. godine.\nPrema istom izvoru, smeštajni kapaciteti su u istom periodu u Berlinu, na primer, popunjeni 92%, Beču 97%, Rimu 79%, Londonu 77%, a Parizu 71% ukupnih smeštajnih jedinica koje se trenutno nude na ovom sajtu za rezervacije. Najpopularnije destinacije su i dalje u vreme novogodišnjih praznika Budimpešta, Prag ili Beč koje, prema ovim podacima i ove godine imaju očekivani broj gostiju. Sa druge strane, poslednji teroristički napadi u Parizu, ipak su uticali na turiste iz celog sveta zbog čega je, prema nekim nezvaničnim podacima, broj turističkih aranžmana prepolovljen. Za očekivati je pošto se svaka nestabilna situacija u jednoj zemlji najpre oseti u turizmu.\nDomaći hotelijeri u Srbiji kažu da je situacija kod nas zadovoljavajuća, kao i da je sve veći broj stranih gostiju u vreme praznika trend koji se ponavlja poslednjih nekoliko godina. Očekivano je, dodaju, da se situacija popravlja, jer Beograd je sve popularnija destinacija koja pruža mnogo toga, a što je najvažnije, po cenama koje su vrlo pristupačne za evropski standard.\nI zvanična statistika kaže da je u prvih deset meseci ove godine broj stranih turista povećan za 11% u odnosu na prethodnu godinu. Kako kažu u Turističkoj organizaciji Srbije, ukoliko se ovaj trend nastavi očekuju da će do kraja godine i za novogodišnje praznike biti povećan broj gostiju.\n– U decembru prošle godine u celoj Srbiji boravilo je oko 77.000 stranih turista, a u januaru oko 55.000 njih, što je u odnosu na isti period 2014. povećanje od 11%, kažu u TOS-u.\nNadaju se da će Beograd i ove godine opravdati epitet prestonice dobre zabave kako glavni grad već nekoliko godina nazivaju u stranim medijima. Specifična atmosfera, bogat program tokom praznika i pristupačne cene razlozi su koje navode i domaći hotelijeri na pitanje zašto je Beograd sve privlačniji stranim turistima.\nI hotel "Park" je gotovo popunjen za novogodišnje praznike, a prema rečima direktora Srbislava Novakova, njihovi gosti i ove godine stižu uglavnom iz Bugarske.\n– Imamo saradnju sa agencijama koje organizuju ovakve mini ekskurzije. Nije to samo doček nego i obilazak grada i drugi sadržaji, dok 31. decembar naši gosti obavezno provode u hotelu, na dočeku koji se kod nas organizuje, kaže Novakov i napominje da je to ozbiljnija klijentela koju u Beograd privlači naša muzika (narodna), slična hrana i cene koje su njima pristupačne.\nU glavnom gradu je poslednjih godina sve više manjih hotela koji pružaju vrlo komforan odmor i boravak po cenama koje su čak i do 20 odsto niže u odnosu na evropske prestonice.\n– Gosti se vraćaju i to je vrlo važno. Iako se često pominje da nam sve više njih stiže iz regiona, kod nas nema pravila. Ima ih iz celog sveta i dok jedne godine bude najviše gostiju iz Hrvatske ili Slovenije, već sledeće je najviše Italijana, pa Bugara i Turaka. Najvažnije je da su svi oni zadovoljni i da Beograd konačno postaje omiljena destinacija, ne samo tokom novogodišnjih praznika, nego i većeg dela godine - kaže Jovana Živanić, menadžer Balkan hotela Garni koji je takođe već popunjen.\nIspred Moskve, Praga i Rima\nNe čudi onda što je jedan od najpoznatijih turističkih pretraživača Trivago koji se bavi upoređivanjem isključivo hotela (oko 800.000 iz celog sveta i to sa 250 sajtova za rezervacije) krajem leta u jednoj od top-listi 25 svetskih zabavnih i finansijskih pristupačnih destinacija na prvo mesto stavio upravo naš glavni grad. Lista se, inače, formira tako što se kombinuje mišljenje posetilaca sajta sa prosečnim cenama hotela i najtraženijim destinacijama na njihovim veb stranicama. U konkurenciji su bili samo gradovi s najmanje 50 hotela i sa najmanje 150 komentara po hotelu. Na ovoj listi grad koji se najviše isplati posetiti je Beograd, a slede Sankt Peterburg, Moskva, Santjago, Istanbul, Buenos Ajres, Bangkok, Meksiko Siti, Prag i Rim.\nOvde još može da se "zapali"\nJedan od razloga ili pogodnosti koje koriste strani gosti u Srbiji je i to što je i dalje u većini restorana i kafića dozvoljeno pušenje, što je retkost u zapadnom svetu. Iako postoje i zakonske zabrane većina ugostitelja je u svojim objektima izdvojila delove za pušače što onima koji uživaju u duvanu mnogo znači.\nKo smeta hotelima?\nVećina hotelijera kaže da imaju veliki problem sa vlasnicima apartmana koji nisu registrovani na sajtovima za rezervacije smeštaja ili imaju jedan apartman registrovan, a druge nude na crno. Kako kažu to značajno spušta cene smeštaja i trebalo bi da se nadležni pozabave ovim problemom, kako turisti ne bi imali loša iskustva, a to posle išlo na račun svih koji nude smeštaj.


Ljajić: Inspekcija utvrdila 44 slučaja nepoštovanja odredbe o visini cena osnovnih namirnica - Ekonomija - Dnevni list Danas\nPočetna » Ekonomija » Ljajić: Inspekcija utvrdila 44 slučaja nepoštovanja odredbe o visini cena osnovnih namirnica\nLjajić: Inspekcija utvrdila 44 slučaja nepoštovanja odredbe o visini cena osnovnih namirnica\nMinistar trgovine Rasim Ljajić izjavio je danas da je od početka krize izazvane pandemijom korona virusa, u Srbiji izvršeno više od 1.000 inspekcijskih kontrola a da je u 44 slučaja utvrđeno odskakanje ili nepoštovanje Vladine odredbe o visini cena osnovnih namirnica.\n2Piše: Beta 17. aprila 2020. 08.43\nLjajić je za Radio-televiziju Srbije (RTS) rekao da je taj broj „zanemarljivo mali“ u odnosu, kako je kazao, na dužinu krize i asortiman proizvoda.\nNavodeći da je snabdevenost u prodavnicama „skoro kao u normalnim okolnostima“, ministar je kazao da je u to moglo da se uveri 170.000 penzionera koji su jutros otišli u nabavku, što je po njegovim rečima, osam odsto više nego proteklog vikenda.\n„U najvećoj krizi koja je pogodila čitav svet, mi pričamo samo o kvascu. U svim zemljama ste mogli da vidite prazne rafove, dok u Srbiji to nije bio slučaj ni u jednom trenutku“, kazao je Ljajić.\ncene, inspekcija, namirnice, Rasim Ljajić\nLjajić o odluci Crne Gore: Svi ćemo imati štetu ako se uđe u spiralu mera i kontramera\nLjajić: Od početka krize nije bilo ozbiljnijeg deficita u snabdevanju namirnicama\n17. aprila 2020. u 10.28\nE da ne bismo pričali samo o kvascu,pričaćemo malo o struji.Naime na racunima za mart m. koje smo upravo dobili od EPS-a,obračunata je uvećana potrošnja od minimum 20 % u odnosu na prethodne mesece\n(recimo u odnosu na decembar 2019 g.kada je potrošnj zbog praznika\nbila veća).Znam da će se vaditi da je čitanje vršeno 06.aprila,ali i to sam obračunao i opet došao do saznanja da su računi naduvani za preko 20%.\nIzvanredan način da se u VANREDNOM STANJU dođe do (iz)vanrednih\nprihoda…zatrebaće…idu izbori.Očekujem reakciju min.Ljajića.\nČudoje Vestić kaže:\n20. aprila 2020. u 18.05\nLjajiću pravedniče osim računa za struju,favoriti su i cena brokolija od 661 rsd i neverovatni đumbir sa 1161rsd..neverovatno koliko se veliki trgovinski lanci solidarišu sa građanima kako bi lakše podneli posledice,kako struka kaže „ove pošasti“..presmešno Ljajiću


Einstainova arhiva dostupna na internetu\nKompletna arhiva Alberta Einstaina, od ličnih pisama ljubavnicama do svezaka sa zapisima iz revolucionarnih istraživanja, bit će prvi put u cjelosti predstavljena na internetu.\nHebrejski univerzitet u Jerusalimu, koji je vlasnik dokumentacije ovog njemačkog fizičara jevrejskog porijekla, izvući će za ovu priliku zapise iz sefa u kojem se kontrolišu klimatski uslovi, fotografisati ih u visokoj rezoluciji i postaviti na internet. Time će javnost moći da stekne potpuniju sliku o ovom naučnom geniju.\nOd 2003. godine na svjetsku mrežu postavljeno je samo 900 snimaka originalnih rukopisa, što čini oko polovine arhive.\nSada će, uz pomoć britanske Fondacije Polonsky, koja je radila i na digitalizaciji papira Isaaca Newtona, svih 80.000 zapisa iz Einstainove kolekcije biti katalogizovano, a sadržaji uvezani referencama.\nOsvježeni web portal, koji je danas predstavljen, sadrži sve iz Einstainove arhive, a istraživači mogu da dobiju pristup dokumentima za koje do sada nisu ni znali da postoje.\n"Znanje nije u skrivanju, nego u otvorenosti", izjavio je predsjednik Hebrejskog univerziteta. Einstain, dobitnik Nobelove nagrade za fiziku, čija je teorija relativiteta osnova savremene nauke, bio je jedan od osnivača ovog univerziteta.\nSvoju arhivu zavještao je ovoj akademskoj ustanovi, koja ju je preuzela poslije njegove smrti 1955. godine.\nPortal trenutno nudi uvid u prvih 2.000 dokumenata na 7.000 stranica, koji pokrivaju Einstainov lični i profesionalni život do 1921. godine.\nU narednim godinama arhivari će postepeno povećavati kolekciju.


Trabzon stiže po Vujadina Savića! | Radio Televizija BN\nTrabzon stiže po Vujadina Savića!\nCrveno-beli ostaju bez jednog od stubova odbrane? Vujadin Savić drugi put odlazi iz Zvezde? Kapiten crveno-belih, kom u junu ističe ugovor sa klubom, prva je Karamanova želja pred nastavak borbi za plasman u Ligu šampiona ili Ligu Evrope.\nFudbal 21.12.2018 | 10:45\nŠtoper Crvene zvezde Vujadin Savić karijeru bi mogao da nastavi u Trabzonu, javlja turski sportski portal Fanatik.\nČelnici ovog kluba nameravaju već u januaru da završe posao, čime bi se nadomestio odlazak Mustafe Akbaša, sa kojim je sporazumno raskinuta saradnja.\nU ovom trenutku trener Unal Karaman na raspolaganju dvojicu centralnih defanzivaca Zarga Turea i Madžida Hoseinija, pa je Vujadin Savić oslovljen kao prvi pik za angažovanje u ovom trenutku. Takođe, navodi se i da su prvi kontakti sa menadžerom igrača već uspostavljeni.\nIsti izvor napominje i da igraču, koji je u odsustvu Nenada Milijaša nosio kapitensku traku u ovoj sezoni, ugovor ističe u junu, kako ni da lični uslovi neće biti previše visoki, što će značajno olakšati pregovore.\nSavić je potpuno oživeo karijeru povratkom u matični klub, za koji je u ove dve sezone odigrao 51 utakmicu u svim takmičenjima i dao značajan doprinos uspesima Crvene zvezde. Ipak, s obzirom da ima 28 godina, ovo mu je dobra prilika da obezbedi još jedan zavidan ugovor u inostranstvu.\nCrvena zvezda je danas zvanično promovisala Nemanju Milunovića, koji bi u slučaju Savićevog odlaska automatski zauzeo mesto u startnoj postavi i postao novi partner Miloša Degeneka u poslednjoj liniji tima.\nCrvena zvezda mogla bi u prolećnu odbranu titule da krene bez kaptitena.\nVujadin Savić (28) prva je želja trenera turskog Trabzonspora, Enala Karamana, koji je od vlasnika kluba tražio pojačanje u odbrani nakon raskida saradnje sa nedisciplinovanim Mustafom Akbašom.\nTrabzon, četvrtoplasirani tim u šampionatu, tako je ostao samo sa dvojicom upotrebljivih štopera, Madžidom Hoseinijem iz Irana i Zargom Tureom iz Obale Slonovače, pa je prema pisanju tamošnjeg fudbalskog portala "Fanatik" već uspostavljen kontakt sa Savićevim menadžerom.\nOvaj 194 centimetara visoki štoper ulazi u poslednjih šest meseci ugovora sa crveno-belima, koji će na njegovom odlasku imati prilike da zarade još ovog januara, a potom će on biti slobodan u izboru nove sredine - ukoliko, naravno, ne dođe do produžetka saradnje sa šampionom Srbije.\nU međuvremenu, Crvena zvezda je predstavila prvo januarsko pojačanje i to upravo na poziciji štopera, Nemanju Milunovića.\n"Fanatik" navodi da je Savićeva tržišna cena dva miliona evra.\nSavić je kao jedan od "klinaca" iz Zvezdine škole bio na "kaljenu" u Radu od 2007. do 2009, kada je vraćen u Ljutice Bogdana i priključen timu tadašnjeg trenera Vladimira Petrovića Pižona. U sezoni 2009/10 zabeležio je 17 nastupa za prvi tim, čiji je dres sa uspehom nosio njegov otac Dušan, a potom otišao u Francusku i zaigrao za Bordo.\nPosle nekoliko pozajmica u Nemačkoj i Engleskoj, kao i reafirmacije u prvom timu Šerifa iz Tiraspolja, Savić se vratio na "Marakanu" na leto 2017. kao slobodan igrač i brzo nametnuo kao jedan od lidera na terenu i van njega.\nTokom jeseni bilo je najava da će ugovore produžiti i Savić i njegov zamenik, Filip Stojković, ali se za sada dogodilo samo ovo drugo.\nPovrede su ga sputale da ove sezone odigra više takmičarskih minuta, nakon što je letos bio neizostavan sa trakom oko ruke u osam mečeva kvalifikacija za Ligu šampiona. Računajući od gostovanja Pari sen Žermenu i poraza 6:1, ostvarenog 3. oktobra, Savić je zabeležio samo pet nastupa i propustio 12 mečeva.\nBio je u timu prošle nedelje u poslednjem meču jesenjeg dela prvenstva, protiv Čukaričkog na Banovom brdu, što mu je bio prvi nastup od utakmice sa Liverpulom u Beogradu i pobede od 2:0. Od povratka u Ljutice Bogdana zabeležio je okruglo 50 nastupa za prvi tim, 34 prošle i 16 ove sezone, ali i dalje nije postigao gol.\nKao fudbaler Bordoa, Savić je bio pozajmljivan Dinamu iz Drezdena, Arminiji iz Bilefelda i Votfordu, za koji nije zabeležio nastup u takmičarskoj utakmici.


Problemi sa kojima se suočavaju velike privrede Evrope poput Nemačke i Francuske, minimalni privredni rast, rekordna nezaposlenost, priliv izbeglica, mala verovatnoća privrednog oporavka zemalja članica, ojačan američki dolar i pojačana kontrola američkih banaka nad svim bankarskim transakcijama širom sveta (radi sprečavanja izbegavanja plaćanja poreza) jesu „globalni” razlozi što je sve manje ulaganja u evropske privrede..\nDonošenje upravljačkih odluka top menadžmenta u poljoprivrednom preduzeću treba da se zasniva na validnim infonnacijama koje su prikupeljene u samom preduzeću. Prikupljanje blagovremenih poslovnih informacija vrše svakodnevno svi sektori preduzeća.\nPredmet rada je analiza prednosti i nedostatataka međunarodnih investicija (koje još nazivamo i strane direktne investicije – SDI) sa kratkim osvrtom na Republiku Srbiju i njen nivo i strukturu međunarodnih investicija. Cilj rada je da se ukaže na značaj i prezentuju kretanja meclunarodnih investicija, kao i determinante većeg privlačenja međunarodnih investicija.\nEkonomski uticaj pandemije korona virusa očigledan je u mnogim sektorima, od uslužnih delatnosti do proizvodnje, što vodi do sinhronizovanog zatvaranja industrije koje nije viđeno od Drugog svetskog rata. Pandemija ima ogromne socijalne, ekonomske i političke posledice.\nUspešnost i konkurentnost savremenih kompanija zavisi od njihovog intelektualnog kapitala. Intelektualni kapital predstavlja nematerijalnu imovinu koja se može sagledati kroz tri osnovna podnivoa: ljudski, strukturni i relacioni kapital.\nUtvrđivanje uticaja dilera na tržište automobila je složen proces, kako sa aspekta ponude dilera u Srbiji, tako i sa aspekta stanja u kojem se nalazi privreda, pogotovu tržište automobila. Na tržište automobila deluju brojni faktori koji imaju isprepletan i multiplikovan uticaj.


AP prvi zapadni medij sa stalnim dopisništvom u Pjongjangu – Nadlanu.com\nObjavljeno 16. jan 2012. / 09:32:08\nNa svečanosti održanoj posle godinu dana pregovora i manje od mesec dana nakon smrti severnokorejskog lidera Kim Džong Ila, direktor agencije AP Tom Kerli (Curley) i delegacija urednika te kuće otvorila je dopisništvo, smešteno u sedištu severnokorejske državne Korejske centralne novinske agencije u Pjongjangu.\nNovim dopisništvom proširuje se prisustvo u Severnoj Koreji agencije koja je 2006. otvaranjem video dopisništva u Pjongjangu postala prvi strani novinski medij u toj zemlji.\nEkskluzivne snimke agencije AP iz Pjongjanga koristili su brojni svetski mediji posle Kimove smrti, a sada su novinari i fotografi te agencije dobili i dozvolu da u Severnoj Koreji rade na stalnoj osnovi.\nAsošiejted pres (AP), nezavisna 165 godina stara agencija osnovana u Njujorku, radi u više od 100 zemalja i na 300 lokacija u svetu zapošljava blizu 2.500 novinara. Novo dopisništvo daje joj priliku da svetu u slici i reči prenese događaje iz Severne Koreje u kritičnom trenutku za tu zemlju, kada je Kim Džong Ila nasledio njegov sin Kim Džong Un.\nPJONGJANG, 16. januara 2012. (Beta-AP)\napasošiejted presmedijiseverna koreja


Beta 27. novembra 2020. 16:20\nTa stranka smatra da država „neodgovorno i rasipnički vodi finansije, a račun za svoju nesposobnost ispostavlja gradjanima“.\n„Rasipnici na vlasti nametanjem većih poreza pune budžet u odsustvu realnih i zdravih prihoda. Porezi na nekretnine su u Srbiji medju najvećim u Evropi u apsolutnim iznosima, ali to vlasti nije dovoljno, nego ih još povećava“, stoji u saopštenju.\n„Vlast u Srbiji je prilikom odredjivanja poreza na pomoćne objekte ignorisala i Ustav Srbije (Član 91.) koji kaže da je obaveza plaćanja poreza i drugih dažbina opšta i zasniva se na ekonomskoj moći obveznika“, navela je Narodna stranka.\n„Porez je uveden čak i na ispuste za stoku, betonske piste za odlaganje čvrstog stajnjaka i nadstrešnice. Samo nije jasno kako je vlast propustila da uvede i porez na poljski WC. Verovatno je ta mogućnost ‘ozbiljnog budžetskog prihoda’ nekako promakla zakonodavcu“, piše u saopštenju.


► Obeležavanje 76. godišnjice iskrcavanja u Normandiji svedeno bez javnosti\nMeđunarodna ceremonija obeležavanje iskrcavanje saveznika u Normandiji 6. juna 1944. godine će se održati u subotu u 14.30 kod spomenika Nacionalne garde u mestu Virvil-sir-Mer, u departmanu Kalvados, jednoj od pet plaža iskrcavanja, a na otvaranju će jednom proći Patrola Francuske, navedeno je u sedištu policije.\n"Francuska patrola će označiti početak i proći jednom ali to neće biti spektakl", navela je policija koja se trudi da izbegne bilo kakav oblik okupljanja.\nNajavljeno je prisustvo devet ambasadora ili vojnih atašea, među kojima i iz SAD, Velike Britanije, Kanade, Danske, Poljske i Nemačke.\nU Kanu (Caen), predviđena je samo jedna komemoracija u 10.30 ispred Spomenika, i tu bez javnosti i uz poštovanje fizičkog distanciranja.\nJoš jedna ceremonija će biti organizovana u maloj opštini Kursej-sir-Mer da se oda pošta kanadskim vojnicima, kao i u mestima Sent-Mer-Egliz i Karentan-Le-Mare. Većina ceremonija biće prenošena preko društvenih mreža Tviter i Fejsbuk.\nBiće otvorena američka groblja ali će postojati ograničenje broja posetilaca, objavila je američka Komisija za spomenike, koja je zadužena za njihovo održavanje.\nObeležavanju 75. godišnjice savezničkog iskrcavanja u Normandiji prošle godine prisustvovalo je 120.000 ljudi